ENS 93- OCTUBRE 2018 by elnousantpolenc - Issuu\nButlletí d’informació municipal Octubre 2018 · Num. 93\nSUMARI 3 EDITORIAL. Un ENS renovat per servir millor 18 ESPORTS. La Nit de l’Esport 2018 reconeix la vàlua dels nostres esportistes\n4 ALCALDIA I GOVERNACIÓ. Una tercera\n19 CULTURA I ENSENYAMENT. La Llar d’Infants\n7 URBANISME I COMUNICACIÓ. Més del\n20 APUNTS HISTÒRICS. Sabies que... el\npart de les alcaldies del Maresme estan liderades per dones\n60% del municipi ja pot contractar la fibra òptica als seus domicilis\nL’ENTREVISTA amb Josep Maria Barba\nde Sant Pol ja és tot un referent en el món educatiu cementiri de Sant Pol ja té 160 anys?\n21 ESPECIAL FESTA MAJOR. Sant Jaume 2018 en imatges\n12 SERVEIS SOCIALS, HABITATGE I GENT GRAN. 22 ESPECIAL FIRES. La 5a Mostra Gastronòmica Els santpolencs Vicenç Piñón i Maria Turón reben la medalla centenària\n14 MEDI AMBIENT. Detectats els primers\nexemplars de vespa asiàtica a Sant Pol\n15 PROMOCIÓ ECONÒMICA, FESTES I TURISME. La regidoria impulsa la recerca de feina\n23 APUNTS CULTURALS. Si no llegeixes, no\npassa res. Si llegeixes, passen moltes coses\n24 OPINIÓ GRUPS MUNICIPALS. PDeCAT, Junts per Sant Pol, ERC i ICV\n26 APUNTS GASTRONÒMICS. Planeta Vermell, del Menú Degustació Temàtic del restaurant Sant Pau\n16 FETS I GENT by Enric Brun\nINFO MUNICIPAL Ajuntament: 93 760 04 51 Policia Local: 93 760 05 19 Mòbil Policia: 609 306 609 / 112 Ambulatori: 93 760 48 18 Biblioteca Can Coromines: 93 760 45 44 Recollida escombraries: 93 790 55 60 Ca l’Arturo: 93 760 30 06 Llar d’Infants: 93 760 10 72 Edició: Ajuntament de Sant Pol de Mar Producció: Ajuntament de Sant Pol de Mar Maquetació: Sílvia Ribera Belda Impressió i distribució: Correu del Maresme\nAjuntament de Sant Pol de Mar www.santpol.cat\ni la Fira de la Maduixa tornen a despuntar\nOctubre 2018 · Num. 93 Butlletí d’informació municipal\nEDITORIAL HEM TORNAT EN EL MILLOR MOMENT, JA QUE LA POBLACIÓ HA CRESCUT, S’HA REJOVENIT I HA REDUÏT LA TAXA D’ATUR Amb aquesta eina renovada que la ciutadania santpolenca torna a tenir al seu abast, el consistori ofereix informació sobre les darreres actuacions municipals més destacades així com altres notícies d’interès per a la població. En aquest sentit, voldríem demanar sinceres disculpes per aquest llarg període de temps en el qual no hem publicat l’ENS, ja que hem estat renovant profundament l’Àrea de Comunicació per fer-la encara més transparent i pròxima a les persones, amb una clara vocació d’informar i retre comptes de l’obra de govern, per tal que tothom pugui conèixer el destí i la motivació a l’hora d’administrar els recursos públics de Sant Pol. Ara disposem d’un butlletí més modern i funcional, amb major qualitat per a informar i entretenir els lectors, alhora que estalvia diners de tots, gestionant més professionalment la publicitat, tal i com el nostre municipi es mereix. Així, no podríem haver reprès la publicació en un millor moment, ja que la població ha crescut i s’ha estabilitzat per sobre dels 5.000 habitants, rejovenint molt la mitjana d’edat de la ciutada-\nUn ENS renovat per servir millor a la ciutadania nia, el que garanteix el futur, el dinamisme i la vitalitat de la vila. A més a més, la bona marxa de l’activitat econòmica santpolenca ens ha permès reduir notablement la nostra taxa d’atur registral, fins i tot en aquest darrer mes d’agost on gairebé ha augmentat a tot el país. En aquesta nova etapa l’ENS també vol contribuir amb més força a projectar Sant Pol, a situar-lo al mapa del progrés i la qualitat de vida de Catalunya, de la mà de les nostres entitats socials i culturals que ens omplen de vida; i les empreses i comerços que creen riquesa i ocupació. Però ho fem amb l’ambició que necessita un municipi viu i exigent com aquest, amb cada regidoria explicant les accions més destacades, alhora que les diferents àrees i equipaments municipals ens aniran exposant què fan i com contribueixen a millorar el dia a dia de les persones. Només ens resta agrair a tots els col·laboradors, anunciants i personal municipal que ha fet possible la reaparició d’una eina tan democràticament essencial com aquesta, a l’hora de facilitar que la ciutadania pugui valorar la gestió municipal amb els continguts que aquí intentem posar humilment i de manera plural a l’abast de tothom, i comptant amb tots els grups del consistori.\nALCALDIA I GOVERNACIÓ UNA TERCERA PART DE LES ALCALDIES DEL MARESME ESTAN LIDERADES PER DONES En el marc del 30è Aniversari del Consell Comarcal del Maresme, Montserrat Garrido va participar en una tertúlia amb diverses alcaldesses de la zona per explicar la seva experiència personal a la política local. Aquest any, el Dia Internacional de les Dones va donar lloc a diversos actes enfocats en el món femení. Un d’ells es va viure a l’Arxiu Comarcal del Maresme, on es va acollir la tertúlia “Dones i política. La veu de les alcaldesses del Maresme”, protagonitzada per 6 alcaldesses de la nostra comarca. La benvinguda va anar a càrrec de l’aleshores president del Consell Comarcal, Miquel Àngel Martínez, qui va destacar la presència femenina a les alcaldies de la comarca amb un 33%, una xifra que supera amb escreix el 18% de mitjana a Catalunya. La tertúlia va comptar amb la presència de Montserrat Garrido, alcaldessa de Sant Pol; d’Avelina Morales, alcaldessa de Cabrils; Blanca Arbell, alcaldessa de\nTertúlia ‘Dones i política. La veu de les alcaldesses del Maresme’. Arxiu Comarcal del Maresme (Mataró)\nCanet de Mar; Montserrat Candini, alcaldessa de Calella; Carmen Ponsa, alcaldessa de Malgrat de Mar; i Sònia Scafa, alcaldessa de Sant Cebrià de Vallalta. Quan van explicar les seves vivències com alcaldesses dels seus respectius municipis, totes elles van coincidir en qualificar amb adjectius semblants el tarannà que ha de tenir una alcaldessa per poder governar: valenta, empàtica, responsable, lluitadora, conciliadora, resilient, perseverant, intuïtiva i humil. Un altre dels punts en comú entre les alcaldesses presents va ser l’esperit de sacrifici que van expressar totes elles per poder conciliar la vida familiar i política, on la majoria de casos els marits es converteixen en companys per poder recolzar la tasca d’aquestes governants locals. Tanmateix, les tertulianes van coincidir en la dificultat de trobar les persones adequades per formar un equip de govern estable i efectiu, amb la formació idònia i amb qui s’estableixi una bona relació. La resta d’alcaldies encapçalades per dones a la comarca, fins a completar les 10 en total que hi ha, estan liderades per l’Annabel Moreno i Nogué, d’Arenys de Mar; la Rosa Pou i Baró, de Caldes d'Estrac; la Rosa Funtané i Vila, de Montgat, i l’Ester Pujol Martí de Tiana. Aquestes dades situen el Maresme en els primers llocs pel que fa a presència femenina al capdavant dels ajuntaments, molt per sobre de comarques com el Pla de l’Estany o la Cerdanya, on no hi ha cap dona liderant els seus respectius consistoris, i just per sota d’altres comarques com el Garraf, amb 5 alcaldesses de 6 ajuntaments, i el Barcelonés, amb 4 dones al capdavant dels seus 5 municipis.\nL’Alcaldessa de Sant Pol i l’Alcaldessa de Canyelles, Rosa Huguet, al Parlament Europeu (Bèlgica)\nGARRIDO ASSISTEIX AL 10È ANIVERSARI DEL PACTE D’ALCALDES I ALCALDESSES DE LA UE I ES REUNEIX AMB EL PRESIDENT PUIGDEMONT La batllessa de Sant Pol, Montserrat Garrido, va assistir el passat mes de febrer a l’acte del Pacte d’Alcaldes i Alcaldesses de la UE que es va celebrar a Brussel·les. Es tractava d’una trobada organitzada per la Comissió Europea i l’Oficina del Pacte d’Alcaldes, en estreta col·laboració amb el Parlament Europeu i el Comitè de les Regions Europees. La jornada va facilitar als membres del Pacte dels Alcaldes i Alcaldesses analitzar els seus èxits i àrees per a futures accions, incloent-hi el paper de les ciutats en la implementació de l’Acord de París, així com en la cooperació amb la indústria.\nL’Alcaldessa de Sant Pol, Montserrat Garrido, amb Carles Puigdemont a la seva residència oficial a Waterloo\nD’altra banda, en aquest viatge organitzat per la Diputació de Barcelona, l’alcaldessa va aprofitar la seva estada a Bèlgica per visitar la nova residència oficial a Waterloo del 130è President de la Generalitat a l’exili, Carles Puigdemont, amb qui va poder analitzar la situació política actual i li va transmetre el seu suport. El Pacte d’Alcaldes i Alcaldesses és el principal moviment europeu orientat a les autoritats locals i regionals, on es comprometen voluntàriament a millorar la seva eficiència energètica i a augmentar la producció i l’ús d’energia més neta al seu territori. A través d’aquest compromís, els signataris i signatàries del Pacte tenen la missió de complir i superar l’objectiu de la Unió Europea de reduir les emissions de CO2 en un 20% per al 2020.\nLA POLICIA LOCAL DE SANT POL COMP-TA AMB QUATRE NOUS AGENTS FUNCIONARIS DE CARRERA I UN NOU VEHICLE HÍBRID Els agents han pres possessió de la seva plaça de funcionaris de carrera a la Policia Local de Sant Pol. En aquests darrers mesos, també s’ha presentat el nou cotxe híbrid que formarà part de la flota de vehicles del cos de seguretat.\nVehicles respectuosos De forma paral·lela, el cos de seguretat santpolenc ha adquirit un nou vehicle híbrid de la marca Toyota. L’objectiu era renovar la flota mòbil escollint un model que respectés el medi ambient. D’aquesta manera, aquest cotxe substituirà el que ja tenia el cos sense mampara, que passarà a integrar-se al Cos de Protecció Civil.\nDurant aquest any, l’alcaldessa, Montserrat Garrido, i el sergent de la Policia Local de Sant Pol, Josep Maria Barba, han rebut a la sala de plens els quatre agents de la Policia Municipal que han pres possessió del càrrec com a funcionaris de carrera. Durant els actes, l’alcaldessa va felicitar i encoratjar els nous funcionaris a seguir treballant des del seu nou grau de responsabilitat per a la seguretat ciutadana de la població. Actualment, la plantilla de la Policia Local de Sant Pol està integrada per 18 Agents, 2 Caporals i el Cap del Cos, el Sergent Josep Maria Barba. Igualment, a aquest equip se li ha de sumar un agent de mobilitat i dues administratives que completen el personal.\nAgents de la Policia Local de Sant Pol i l’Alcaldessa, Montserrat Garrido, amb el nou vehicle híbrid\nURBANISME I COMUNICACIÓ MÉS DEL 60% DELS SANTPOLENCS JA POT CONTRACTAR LA FIBRA ÒPTICA ALS SEUS DOMICILIS El projecte de desplegament s’ha executat amb èxit a diverses zones de Sant Pol Els treballs per implantar la fibra òptica al municipi ja estan possibilitant que la meitat de la població pugui disposar de connexió ràpida a la xarxa. Recentment, una de les empreses que estan desplegant aquesta tecnologia a la població, Telefónica, s’ha posat en contacte amb els Serveis Tècnics de l’Ajuntament de Sant Pol de Mar per comunicar que més del 60% del projecte de desplegament ja està executat. Tot i que tant Orange com Telefónica ja fa uns mesos que estan desplegant les seves respectives xarxes a la població, ha estat aquesta darrera empresa de telecomunicacions la que podrà donar servei de manera immediata a gairebé dues tercers parts de la població de Sant Pol. Telefónica també ha informat que en els pròxims dies es posarà en contacte amb els clients d’aquestes zones per oferir-los una oferta comercial. Amb tot, qui estigui interessat a contractar la fibra ràpidament, pot trucar directament al telèfon 1004. La resta de zones no executades estan a mig executar, algunesd’elles no compten amb l’autorització corresponent dels propietaris o encara no s’han iniciat els treballs de desplegament.\nQuatre mesos fructífers Segons va anunciar Orange a la reunió informativa del passat mes de març, on es va detallar el projecte, amb el desplegament de la fibra a Sant Pol més de 3.600 llars i negocis santpolencs podran gaudir dels avantatges d’aquesta tecnologia. En concret, Orange executarà un pla valorat en 600.000 euros per poder desenvolupar la xarxa de fibra òptica a Sant Pol, a més dels 190.000 euros que ha destinat al projecte del llançament dels serveis mòbils 4G. Un cop finalitzi la resta del desplegament, Orange ha arribat a un acord amb Mas Móvil per distribuir-se comercialment la zona, de la mateixa manera que Telefónica ho ha fet amb Vodafone. Les dues empreses coincideixen que aproximadament cap a principis de tardor finalitzaran el desplegament, sempre que aconsegueixin els permisos dels usuaris corresponents per fer possible la instal·lació.\nEl Manager Territorial del projecte de fibra a la zona d’Orange, José Manuel Serra, durant la reunió informativa del passat mes de març\nMILLORES EN LA SEGURETAT DELS VIANANTS A LA CARRETERA VELLA Des del mes d’agost s’estan duent a terme les actuacions per millorar la seguretat dels vianants, accessibilitat, asfaltat i condicionament general de la Carretera Vella de Sant Pol. El tram s’estén des de la cruïlla de l’Avinguda Els Garrofers, entrada de la carretera N-II i carrer de baixada del cementiri, fins a la cruïlla el carrer Garbí i a l’Avinguda La Riera, i esdevé una de les principals vies de circulació per accedir des del nucli urbà fins a la zona esportiva i escolar. Per aquest motiu, s’hi estan produint talls intermitents i, mentre durin les obres per ampliar la vorera, es recomana agafar una ruta alternativa. L’opció més factible és circular per l’N-II, agafant la carretera a l’altura de la Plaça Anselm Clavé (plaça de l’Hotel). L’actuació resultava molt necessària, ja que malgrat actualment el trànsit rodat s’ha limitat a una direcció, calia reduir l’excés de velocitat dels vehicles que passen per aquesta carretera, així com eixamplar la vorera de la banda de muntanya per facilitar el pas als vianants i, sobretot, preservar-ne la seva seguretat, especialment la dels infants i joves que hi transiten diàriament a peu per anar a l’escola i a l’institut. Així, atès que a mig camí de la ca-\nLa carretera vella abans de remodelar-la per fer-la més segura\nrretera vella s’hi troba un túnel d’obra vista, el projecte també preveu unes obres de millora que consistiran en la contenció de les terres dels talussos a les dues boques del mateix i es col·locaran dues xapes laterals que evitaran les afectacions a la vorera. El cost total de l’execució de les obres ascendeix a 150.934 euros. EL PLE DÓNA LLUM VERDA A LA MODIFICACIÓ DEL PGOM PER ACOLLIR EL NOU INSTITUT I HABITATGE PROTEGIT El Ple Municipal del 27 de juny de l’Ajuntament de Sant Pol va aprovar, per majoria absoluta, la modificació puntual del Pla General d’Ordenació Municipal per a la delimitació de les reserves d’equipament, el que facilitarà l’edificació del nou centre d’educació secundària de la vila. De la mateixa manera, també es va dur a terme l’aprovació inicial del pla parcial sector número 12, que té com a objectiu establir les condicions de desenvolupament dels nous sòls edificables en aquesta zona, en coherència amb el model urbà consolidat. La redacció d’aquesta modificació puntual del PGOM també preveu la creació d’habitatges protegits, donada la creixent demanda a la vila. En aquest cas, el projecte se situarà a l’altra banda de la carretera de Sant Cebrià i preveu la construcció de 94 habitatges, 30 dels quals seran de Protecció Oficial. Tanmateix, el projecte contempla una reserva del 80% del sector per a sistemes, majoritàriament destinats a espais verds i equipaments, i l’altre 20% restant seria el que es dedicaria a la construcció d’habitatges, el que suposa uns percentatges molt superiors a les reserves establertes pel text refós de la Llei d’Urbanisme vigent, que només exigeix un mínim del 20% dedicat als sistemes i zones verdes. Ambdós projectes estan en exposició pública a la pàgina web de l’Ajuntament de Sant Pol.\nSANT POL CREIX, ES REJOVENEIX I S’ESTABILITZA PER SOBRE DELS 5.000 HABITANTS UN ESTUDI DEL CENS REVELA QUE L’EDAT MITJANA DE LA POBLACIÓ I L’ATUR S’HAN ANAT REDUINT EN ELS DARRERS 20 ANYS Des de principis del segle XXI, Sant Pol ha incrementat notablement els seus habitants, segons ho constata una recent investigació elaborada recentment pels tècnics municipals. Així, en només dues dècades, el municipi ha passat de comptar amb 3.170 residents el 1998, fins a arribar als 5.326 de l’1 de gener d’aquest 2018. Una altra dada interessant és la de l’edat mitjana dels santpolencs, ja que si el 1998 era de 60 anys, el 2007 es va situar en els 51 anys, el 2014 va baixar fins als 47 i, en aquestes moments, ja està al voltant dels 44 anys. Disminució notable de la taxa d’atur registral Segons ens mostra l’Observatori del Treball de la Generalitat de Catalunya, el 2010 la taxa d’atur registral arribava fins al 15,33%, però aquest estiu ja s’ha situat en una xifra rècord a la baixa, el 8,70%, fins i tot un punt i mig menys que l’índex percentual català (10,20%), i en el mes d’agost som un dels pocs llocs del país on encara ha baixat una mica més.\nLA DIPUTACIÓ CONCEDEIX 163.000 EUROS PER REHABILITAR L’ERMITA DE SANT PAU L’Ajuntament de Sant Pol rebrà una subvenció a través del Programa complementari de reforma i millora d’equipaments locals, que la Diputació posa a l’abast dels municipis barcelonins. La línia de suport aprovada, valorada en 162.900 euros, es dividirà en dos imports que es satisfaran en dos anys consecutius. Durant aquest 2018, s’adjudicaran 10.000 euros i tota la resta es farà efectiu l’any vinent. A finals del 2014, l’Ajuntament de Sant Pol va demanar a la Diputació de Barcelona una sèrie de recursos tècnics per poder estudiar la rehabilitació de l’ermita de Sant Pau i garantir la supervivència de l’edifici, ja que està considerat el símbol de la vila i el seu origen data entre els segles V i VI. Algunes de les actuacions necessàries que s’han aprovat durant aquest any són l’auscultació i control de danys de la construcció, la consolidació de la base del mur nord, la reparació dels terrats o la restauració de les façanes sud i oest de l’ermita, entre altres treballs.\nJOSEP MARIA BARBA La ciutadania de Sant Pol col·labora en les tasques policials i és molt observadora Amb més de 30 anys d’experiència i un esperit de servei, el Cap de la Policia Local de Sant Pol, Josep Maria Barba, ens ha concedit aquesta entrevista per explicar-nos de quina manera estan col·laborant en el projecte #pelsvalents. Una campanya solidària amb la qual es pretén construir el que serà el centre oncològic infantil més gran d’Europa, el SJD Pediatric Cancer Center Barcelona. L’entrevista també ens descobreix quina visió té el Sergent Barba de la seguretat al municipi.\nels 1.500 escuts solidaris que tenim pensat vendre. Una xifra factible si tenim en compte el tarannà solidari del nostre poble, el preu que s’ha fixat per l’escut, 4 euros, i la facilitat amb la qual es pot enganxar a qualsevol peça de roba, donat que està confeccionat amb un material termoadhesiu que es fixa al teixit simplement passant la planxa.\nJosep Maria, el seu cos policial va ser el primer del Maresme en adherir-se a la campanya #pelsvalents, engegada l’any passat per les comissaries de Sant Celoni, Caldes de Malavella i Hostalric. Com i quan van decidir sumar-hi esforços? L’octubre del 2017, la comissaria de Sant Celoni va enviar a totes les Policies Locals un correu electrònic on es demanava col·laborar amb el projecte. Sense pensar-ho massa, vam confirmar la nostra adhesió i vam encarregar\nJosep Maria Barba, Sergent de la Policia Local de Sant Pol\nNecessiten més col·laboració en aquest sentit? Estaria francament bé aconseguir que algun establiment més, a banda dels que ja col·laboren, s’hi afegís posant a la venda els escuts solidaris. De fet, és senzill participar. Tan sols els faríem entrega inicialment de 25 escuts i els podrien anar venent, sense pressions de cap tipus, al seu ritme. Vostè és el màxim responsable de garantir la convivència entre la ciutadania i vetllar pel compliment dels reglaments. Quin balanç fa dels seus 2 anys al càrrec? Podria afirmar que han estat força positius perquè l’incivisme és poc freqüent a la nostra vila, tot i que, respecte a altres anys, ha augmentat una mica per la creixent tinença d’animals de companyia que hi ha a la població. La ciutadania hauria de tenir molt present que la convivència i el respecte pels altres és la base per establir una bona harmonia al municipi. Nosaltres treballem constantment per fer complir les normes, però la població és qui ha d’actuar amb consciència per evitar futures sancions. En què es tradueix la seguretat a Sant Pol? En un cos policial implicat, servicial i resolutiu, que vetlla pel manteniment de les normes de convivència, que aposta per l’ús de la pacificació en els conflictes i que està dedicat a atendre les necessitats de tots els santpolencs i santpolenques, així com d’aquells que ens visiten. Hem de dir que per afirmar això ens basem en xifres. Per una banda, comptem amb les Juntes Locals de Seguretat que anualment ens demostren la reducció de la delinqüència a la nostra població, el que demostra la bona coordinació i l’alta capacitat de reacció que tenen els nos-\ntres agents policials. Paral·lelament, a través de les Taules de Coordinació Operativa que cada trimestre mantenim amb els Mossos d’Esquadra, estem degudament informats de tot el que està succeint a la comarca, fet que possibilita actuar amb anticipació davant d’alguns actes delictius i determinar de quina manera es faran els controls policials pertinents per evitar que afectin Sant Pol. D’aquesta manera minimitzem riscos i augmentem la sensació de seguretat de la ciutadania. En el pròxims mesos la comissaria es traslladarà d’ubicació, més concretament al carrer Roger de Flor. Ens pot avançar quelcom? Amb aquest projecte es millorarà clarament l’atenció a la ciutadania. Centralitzarem tots els serveis policials en un mateix edifici i es guanyarà en privacitat, accessibilitat i seguretat. Un espai molt més ampli que disposarà d’una àrea d’atenció al públic, on s’afegirà un locutori que farà la funció d’OAC de trànsit i penal, i també s’incorporarà a les instal·lacions una cel·la que mantindrà aïllades les persones detingudes, un espai inexistent fins ara a les dependències actuals. Per finalitzar l’entrevista, on creu que caldria més conscienciació per part de la ciutadania? Sincerament, els demanaria que continuessin en una línia similar, perquè la gran majoria de la ciutadania col·labora en les tasques policials i és molt observadora. També els recordaria que estem a la seva disposició per resoldre qualsevol dubte o incident que els pugui sorgir. En definitiva, que ens percebin com una figura cordial que vetlla pel manteniment de la seva seguretat i la bona convivència al municipi.\nSERVEIS SOCIALS, HABITATGE I GENT GRAN ELS SANTPOLENCS VICENÇ PIÑÓN I MARIA TURÓN REBEN LA MEDALLA CENTENÀRIA DE LA GENERALITAT Els homenatges han tingut lloc en els darrers mesos i han comptat amb la presència dels familiars i les amistats d’aquests veïns de Sant Pol L’Ajuntament de Sant Pol de Mar i la Generalitat de Catalunya han homenatjat recentment dos veïns del municipi, per h aver complert cent anys i per la seva aposta de viure i envellir al nostre municipi, on gaudeixen d’una molt bona qualitat de vida.\nFamília a totes les persones residents a Catalunya que hagin complert 100 anys. No s’ha casat mai i va començar a treballar al sector tèxtil amb 11 anys, pel que va arribar a ser una talladora molt reconeguda i estimada a la població. Tot i que els anys li han restat agilitat, la nostra centenària segueix fent ganxet i puntes de coixí perquè és una dona força activa que, dintre de les seves possibilitats, tracta de ser el més autosuficient possible.\nAixí, d’una banda Vicenç Piñón ha celebrat aquest 2018 els seus 100 anys, demostrant mantenir un gran sentit de l’humor. Aquest veí centenari, porta vivint a Sant Pol 16 anys i s’ha dedicat durant tota la seva vida al sector farmacèutic. Una bona mostra de la seva salut és que als seus 100 anys encara continua conduint i té el permís de conduir renovat fins als 102 anys. D’altra banda, Maria Turón també ha rebut el reconeixement que la Generalitat lliura a través del Departament de Treball, Afers Socials i\nLa Tècnica de la Secretaria de Polítiques Familiars de la Generalitat, Rosa Passols, amb Montserrat Garrido, Josep Parada i l’homenatjada, Maria Turón\nOctubre 2018 · Num. 93 Butlletí d’informació municipal L’AGÈNCIA DE L’HABITATGE ADJUDICA ELS PISOS DOTACIONALS DE SANT POL\nEl passat 25 de setembre dos responsables de l’Agència de l’Habitatge de Catalunya i una tècnica de l’Oficina Local d’Habitatge de Calella, mancomunada amb l’Ajuntament de Sant Pol de Mar, es van desplaçar fins el nostre municipi per tornar a sortejar els pisos que l’Agència de l’Habitatge de Catalunya ha posat a disposició del jovent santpolenc. Així es donava compliment al compromís de l’Equip de Govern que, una vegada transcorreguts 5 anys des de l’anterior adjudicació, es sortejarien de nou. L’assignació dels habitatges es va realitzar en presència del públic assistent, de l’Alcaldessa de Sant Pol, Montserrat Garrido, del Regidor\nde Serveis Socials, Gent Gran i Habitatge, Josep Parada, i dels tres representants de l’Agència de l’Habitatge de Catalunya. En total van ser 20 les sol·licituds degudament presentades i 13 els pisos disponibles. Després de la realització del sorteig, cinc d’aquests 13 pisos socials mantindran els mateixos inquilins que habitaven els habitatges, donat que els seus ocupants van tornar a ser afortunats en aquest sorteig. Els vuit restants s’aniran assignant per ordre de llista a mesura que es vagin desallotjant els pisos ocupats. Les persones que finalment aconsegueixin un d’aquests pisos dotacionals disposaran d’un contracte de lloguer vàlid durant un màxim de 5 anys no renovables. Els habitatges socials sortejats estan situats al carrer Havana de Sant Pol de Mar i s’han adjudicat a les persones inscrites menors de 35 anys que hagin estat empadronades a la població durant un mínim de 3 anys, des del 2008, de forma contínua o discontínua. Si necessiteu ampliar aquesta informació, podeu posar-vos en contacte amb la regidoria de Serveis Socials trucant al telèfon 93 760 09 09 o bé presencialment a la Plaça Antoni Sauleda.\nMEDI AMBIENT DETECTATS ELS PRIMERS EXEMPLARS DE VESPA ASIÀTICA A SANT POL DE MAR\nL’ESCOLA SANT PAU I EL CONSISTORI RECULLEN 110 QUILOS D’ESCOMBRARIES\nLa vespa asiàtica continua la seva expansió a Catalunya i recentment, aquesta espècie invasora ha estat vista per residents de Sant Pol de Mar en algunes zones de la població.\nAquest mes de maig, una seixantena d’alumnes de de 4t i 5è de Primària de l’Escola Sant Pau van netejar gran part de la Riera de Sant Pol per prendre consciència de la quantitat de residus que es llencen incontroladament a la natura. L’alumnat va recollir 110 quilograms de residus en el marc de la campanya “Let’s Clean Up Europe!”, una iniciativa d’àmbit europeu que ha tingut lloc en diversos entorns naturals d’arreu de Catalunya.\nTot i que l’espècie no suposa una amenaça directa per a les persones, resulta especialment perjudicial per a les abelles i la seva producció de mel. Cal tenir en compte que la vespa asiàtica es pot confondre amb altres espècies autòctones, pel que abans d’actuar contra un exemplar o un niu, cal avisar els Agents Rurals del Maresme, els quals han habilitat un telèfon (93 561 70 00) i un correu per aquests casos: velutinacar@gencat.cat. SANT POL ÉS EL TERCER MUNICIPI DEL MARESME QUE MILLOR RECICLA L’Agència de Residus de Catalunya ha fet públiques les dades amb els resultats sobre la recollida selectiva d’escombraries el 2016, en les quals Sant Pol apareix en el tercer lloc amb millors resultats al Maresme, només superada per Canet de Mar i Argentona. Segons aquest estudi, cadascun dels veïns i veïnes de Sant Pol va reciclar de manera correcta 51,28 quilos de brossa durant el 2016, el que ens situen en un 65% de recollida selectiva. De fet, el Maresme és la comarca catalana que millor recicla, és a dir, que compta amb el percentatge de recollida selectiva més elevat, tot i que també és la segona que més escombraries genera.\nAlumnat de 4t i 5è primària de l’Escola Sant Pau amb l’Alcaldessa i personal tècnic de l’Ajuntament de Sant Pol durant la recollida de residus\nNOU DÍPTIC PER CONSCIENCIAR LA TINENÇA RESPONSABLE D’ANIMALS DOMÈSTICS L’Ajuntament de Sant Pol ha començat a distribuir en diversos indrets de la població els díptics que ajudaran a complir l’ordenança municipal sobre tinença d’animals domèstics en aquest municipi. Es tracta d’un document de fàcil lectura que recorda les normes bàsiques de convivència a tots els propietaris d’animals de companyia, per fer prendre consciència a la població de la recollida de les defecacions en els llocs públics, i recordar que no poden orinar en els parcs infantils, zones d’esbarjo, façanes d’edificis, zones d’especial protecció ni platges, on l’accés està prohibit entre l’1 de maig i el 30 de setembre.\nPROMOCIÓ ECONÒMICA, FESTES I TURISME LA REGIDORIA DE PROMOCIÓ ECONÒMICA IMPULSA LA RECERCA DE FEINA El currículum vitae i els canals de recerca que s’utilitzen són eines fonamentals per aconseguir la feina desitjada. En aquest sentit, la regidoria de Promoció Econòmica de Sant Pol va fer una aposta decidida per facilitar aquest objectiu. D’una banda, s’ha realitzat un curs gratuït de 8 hores de durada amb el qual, tothom qui es va inscriure, ha pogut conèixer les claus per refer el seu CV, una de les millors cartes de presentació que té una persona quan opta a un lloc de treball. De la mateixa manera, també s’ha desenvolupat un curs que ha donat a conèixer quins són els nous canals de recerca per trobar feina. Durant aquest curs, també gratuït, s’ha parlat sobre el mercat de treball actual, un tema que aplega els nous sectors d’ocupació emergents que estan sorgint a la societat i que cal cobrir de manera urgent. Ambdues formacions han convidat a la reflexió individual i al debat en grup, per tal que la persona millori la seva situació laboral.\nAssistents al curs ‘Nous canals de recerca de feina’ realitzat a Ca l’Arturo\nOPORTUNITATS LABORALS PER AL JOVENT I AVANTATGES CONTRACTUALS PER A LES EMPRESES Un cop més, la regidoria de Promoció Econòmica de l’Ajuntament de Sant Pol aposta per incentivar les facilitats en el camp laboral. Des del Consell Comarcal del Maresme s’ha començat a gestionar un nou programa per a la inserció laboral del jovent a la comarca: Fem Ocupació per a Joves. La iniciativa, a més a més d’anar adreçada als joves d’entre 18 i 29 anys, està dirigida a empreses, preferentment maresmenques, que tinguin necessitat d’incorporar personal nou a la seva plantilla. Com a empresa, les condicions que demana el programa és contractar, durant un mínim de 6 mesos, a joves menors de 30 anys que resideixin al Maresme (excepte empadronats a Mataró, Premià de Mar i Sant Vicenç de Montalt) i que disposin d’una titulació màxima equivalent a l’ESO, CFGM o Batxillerat. Els beneficis que l’empresa obtindrà, si s’acull a aquest programa, es resumeixen en els següents punts: • Subvenció de 707,60 euros/mes per un contracte de durada mínima de 6 mesos • Formació a mida professional per al jove contractat • Acompanyament, seguiment i assessoramen en tots els tràmits de sol·licitud i justificació de subvenció Les persones o empreses interessades a formar part d’aquest programa, es poden posar en contacte amb la regidoria de Promoció Econòmica de l’Ajuntament de Sant Pol per ampliar aquesta informació, en el seu horari habitual: de 9 del matí a 14 hores.\nFETS I GENT by ENRIC BRUN\nArribada de la Flama del Canigó 2018 a Sant Pol\nAssistents al dinar de Carnestoltes 2018 del carrer nou\nLa cercavila amb els gegants de la Festa Major de Sant Pau 2018\nInauguració de la Via Marina del Camí de Sant Jaume\nLa Crema de la Bruixa per la celebrció de la revetlla de Sant Joan\nLa processó de la Setmana Santa 2018 a Sant Pol\nLa Processó del Corpus 2018\nManifestació ‘Vestim la plaça de groc’ a principis d’any\nMirador en record i homenatge al Bruno Pomés\nParticipants en el Memorial Josep Roca en el Firamar 2018\nPesca amb artó en el marc de la Firamar 2018\nRepresentació de l’obra de teatre ‘La barca nova’\nESPORTS La Nit de l’Esport 2018\nreconeix la vàlua dels nostres esportistes locals Ja es pot consultar la galeria fotogràfica de l’emocionant vetllada al Flickr de l’Ajuntament de Sant Pol: https://www.flickr.com/photos/ajsantpol/albums Aquest mes de juny, a l’envelat del Parc del Litoral, s’hi va dur a terme l'edició d'enguany de la Nit de l’Esport santpolenca, on es van entregar els següents 13 premis individuals i col·lectius, i 2 mencions especials: PREMI A LA MILLOR ESPORTISTA: Júlia Rossell (Club Bàsquet Sant Pol 07) PREMI AL MILLOR ESPORTISTA: Sergi Andrés Missé (Atlètic Club Sant Pol) PREMI A LA MILLOR ESPORTISTA VETERANA: Maria García Soler (Club Petanca Santpolenc Maresme) PREMI AL MILLOR ESPORTISTA VETERÀ: Eloi Vives (Club de Tennis Sant Pol) PREMI AL MILLOR EQUIP: Equip Benjamí A de l’Atlètic Club Sant Pol PREMI AL MILLOR TÈCNIC ESPORTIU: Pau Ubanell Castelo (Club Bàsquet Sant Pol 07) i els entrenadors de l’Atlètic Club Sant Pol José Rojo i Javi Serrano PREMI A LA TRAJECTÒRIA ESPORTIVA: Marc Feliu i Ricard Ripoll (Atlètic Club Sant Pol) PREMI A LA PROGRESSIÓ ÉSPORTIVA : Pol Fraile (Club de Tennis Sant Pol) PREMI A LA DEDICACIÓ I CONSTÀNCIA: Jordi Carbonell Estol (Atlètic Club Sant Pol) i l’equip sènior femení del Club Bàsquet Sant Pol 07. PREMI AL TREBALL EN L’ESPORT BASE: Pau Urbanell i Arià Martínez (Club de Bàsquet Sant Pol 07) ENTITAT QUE HA DESTACAT PER LA SEVA PROMOCIÓ DE L’ESPORT: Club Nàutic Sant Pol i Club de Petanca Santpolenc Maresme. PREMI A L’ACTITUD POSITIVA: Carlos Rodríguez (Club Nàutic Sant Pol) MENCIONS ESPECIALS: Equip adaptat de l’Atlètic Club Sant Pol i Marxa de Sant Pau PREMI A LA PERSONA QUE HA FET TOTES LES MARXES DE SANT PAU: Joan Sauleda Fàbregas\nCULTURA I ENSENYAMENT ESTRENA DEL CICLE DE CONCERTS “ESSENCIALS”, 10 ACTUACIONS ÍNTIMES EN FORMAT ACÚSTIC AL MARESME Enguany, la regidoria de Cultura ha incorporat el nou cicle “Essencials”, centrat en la música folk/pop de grups catalans i que combina grups emergents amb d’altres de més consolidats. A través de la proposta, Sant Pol ha acollit, a l’abril, el duet mallorquí de pop-folk Donallop; i al maig, el cantautor Mazoni, que ens va presentat el seu 11è treball discogràfic en solitari a les Antigues Escoles del carrer Santa Clara.\nLa regidora de Cultura, Ensenyament, Igualtat i Joventut, Marta Romà, l’Alcaldessa de Sant Pol, Montserrat Garrido, acompanyades d’Abel Coll, organitzador del cicle Essencials\nLA LLAR D’INFANTS DE SANT POL JA ÉS TOT UN REFERENT EN EL MÓN EDUCATIU El 18 de maig es va celebrar la constitució de la Xarxa d'Escoles Bressol Municipals (XEBM) de la Diputació de Barcelona, en el decurs de la celebració del 28è Fòrum Local d’Educació: “El valor de l’educació 0-3”. La nostra llar d’infants municipal “Pi del Soldat” va ser convidada dins l’espai de debat sobre “Bones experiències” per presentar el seu projecte de recerca “Paisatges Sonors. Diàlegs entre infància i so”, fruit de la col·laboració amb l’Escola Infantil Haur eskola Printzearen Harresi de Pamplona. De l’experiència presentada n’ha sorgit un gran interès per la nostra línia pedagògica, pel que hem rebut la visita del diputat d’Educació, Rafael Homet, i de les coordinadores i responsables del Departament d’Educació Infantil de l’IMEB i de les escoles bressols de l’Ajuntament de Barcelona, entre altres.\nSabies que... el cementiri de Sant Pol ja té 160 anys? Bonaventura Adroher, autor de “Notícia del cementiri de Sant Pol” (1856-1869), ens explica que tothom veia la necessitat d’un nou cementiri, ja que l’espai al voltant de la parròquia s’havia fet petit i, sovint, quan hi havia un aiguat, les restes anaven a parar al mar. Però no tenien recursos, fins que el seu nebot, Rafael Deàs, nascut a Sant Pol però resident a Barcelona, va engegar el projecte el 1856, donant 100 duros. Bonaventura es va oferir a cedir el terreny i Magí Tobella, que era l’alcalde, l’altra meitat, però el pressupost es va acabar quan amb prou feines havien començat a aixecar el mur de tanca. No va ser fins al cap de 2 anys, quan el nou vicari de Sant Pol, Francisco Vila, decidí reprendre el projecte i va convèncer Feliciano Tarré, santpolenc també resident a Barcelona, que va oferir 200 duros, però va posar com a condició que el cementiri es fes més a la vora de l’Església. Amb el consentiment de Rafael Deàs, que donà 50 duros més, es va enderrocar el que s’havia construït inicialment i Magí Tobella cedí gratuïtament el terreny on avui dia es troba el cementiri. Gràcies a les aportacions de molts altres santpolencs, va poder ser construït i es va beneïr el 25 d’abril de 1858 “amb tota solemnitat” i, gràcies al relat de Bonaventura Adroher, sabem que l’obra va costar 5.648 rals i 75 cèntims. Cristina Bosch Arxiu Municipal de Sant Pol de Mar Document històric amb els noms dels ‘subscriptors’ del nou cementiri i les aportacions que hi van fer\nDE SANT JAUME EN IMATGES LES VARIADES PROPOSTES D’AQUESTA CELEBRACIÓ VAN ATREURE MILERS DE VISITANTS Del 17 al 25 de juliol, Sant Pol de Mar va viure una festa contínua. Dies intensos que oferien activitats i esdeveniments per a totes les edats. Les següents fotografies recullen els millors moments que es van viure en aquesta passada Festa Major. Música, gastronomia, diversió i un homenatge a un dels nostres patrons, Sant Jaume, a qui es va oficiar una missa el passat 25 de juliol a l’Església que porta el seu nom. Consulta els àlbums complets a la galeria de la xarxa Flickr de l’Ajuntament. https://www.flickr.com/photos/ajsantpol/albums\nFocs d’artifici de la Festa Major de Sant Jaume 2018\nDarrera edició del concurs de paelles i arrossos de la Festa Major de Sant Jaume 2018\nLa 5a Mostra Gastronòmica i la Fira de la Maduixa tornen a despuntar RESTAURANTS I COMERÇOS DEL MUNICIPI HAN OFERT DEGUSTACIONS I TALLERS GASTRONÒMICS DURANT LES DUES CITES, ACOMPANYADES D’ACTUACIONS MUSICALS La Mostra Gastronòmica de Sant Pol, celebrada els dies 15 i 16 de juny, ha rebut enguany aproximadament 2.000 visitants. Durant la cita, una vintena de restaurants i establiments de la població han pogut donar a conèixer les seves especialitats culinàries, un objectiu que la regidoria de Promoció Econòmica de l’Ajuntament de Sant Pol de Mar ha considerat complert i amb el públic satisfet. Per fer-ho possible, i com ja és habitual, el consistori ha comptat amb la col·laboració d’Estrella Damm i la Diputació de Barcelona. Un mes abans, la Fira de la Maduixa tornava a endolcir centenars de visitants malgrat la pluja. Un esdeveniment que, any rere any, sorprèn infants i adults per les seves múltiples propostes. En aquesta edició, va haver-hi tallers, actuacions musicals, tastets i una maduixada popular. Amb aquests interessants reclams, els visitants van gaudir de la fira més dolça del Maresme. Ambdues cites han contribuït a dinamitzar turísticament la nostra població.\nActuació dels Bastoners de les Guilleries durant la Fira de la Maduixa 2018\nAssistents visitant la 5a Mostra Gastronòmica de Sant Pol\nSi no llegeixes, no passa res. Si llegeixes, passen moltes coses Cadascú de nosaltres té un lloc i una hora especial per llegir. Alguns ho fan al tren, d’altres abans d’anar a dormir. Hi ha qui prefereix llegir mentre dina o fins i tot mentre fa cua al supermercat. Llegim llibres, diaris, revistes, llegim Twitter, Facebook... llegim imatges (a Instagram o al còmic) o paraules. Alguns només llegeixen en paper, d’altres a través de la pantalla i n’hi ha que s’atreveixen amb tot. La biblioteca ha d’adaptar-se a totes aquestes maneres de llegir i per això us presentem l’app que permet llegir llibres digitals en tauletes, telèfons o ordinadors: eBiblio. L’eBiblio és una app (i una web) que et permet agafar en préstec llibres, revistes o còmics de forma digital. Per utilitzar-la només cal que tingueu l’aparell que vulgueu utilitzar i el carnet de la biblioteca. La resta... és bufar i fer ampolles (i si voleu, des de la biblioteca us podem explicar com funciona). A l’eBiblio hi trobarem novetats cada mes, tant en castellà com en català, anglès, francès i fins i tot alemany. A més a més, si utilitzes el telèfon i la tauleta amb el mateix carnet, pots tenir sincronitzats els llibres que llegeixes i per tant no perdre mai el fil. S’ha acabat això d’haver d’esperar a arribar a casa per llegir el final de la novel·la! Ara pots llegir-la mentre fas cua al metge, o mentre esperes l’autobús! Perquè si portes un telèfon al damunt, pots portar la biblioteca sencera amb tu!\nOPINIÓ GRUPS MUNICIPALS PDeCAT\nHomenatge i agraïment\nEn les darreres eleccions ens vam comprometre a seguir millorant Sant Pol, la qualitat de vida de la nostra gent gran que ha apostat per a envellir aquí, després d’una vida de treball i dedicació als altres, sense oblidar la que en 20 o 30 anys ha de poder arribar-hi amb tota la dignitat i facilitats possibles. Així, hem treballat diàriament per augmentar garanties i possibilitats de futur dels nostres infants i joves, i ara, amb la convicció d’haver complert el compromís, volem seguir fent créixer Sant Pol. Per això, associats i simpatitzants del PDeCAT revalidem la confiança, per unanimitat, a l’alcaldessa Montserrat Garrido.\nAprofitem aquesta oportunitat que ens ofereix la nova edició de l’ENS, per retre homenatge a en Martí García Cartañá, president del nostre partit, que ens va deixar dolorosa i inesperadament a finals de l’any passat. Va ser un home de consens i diàleg que, amb les seves bones formes i consells, ens va recolzar i va donar les passes necessàries per pactar, amb el PDeCAT, l’actual govern municipal. Martí, allà on estiguis, rep la nostra estimació i respecte, DEP.\nSabem que és la millor opció per continuar liderant el progrés social i econòmic de Sant Pol, i culminar aquest model de ciutat més jove i amb una mirada femenina, basat en un entorn més amable amb els que hi volem viure, amb majors equipaments i serveis públics que facin més fàcil i feliç, en la mesura del possible, la convivència a tots els qui ens estimem i sentim nostra la ciutat. A més a més, ho fem amb un partit renovat i més unit després del darrer congrés, al servei dels anhels majoritaris de democràcia i llibertat de catalanes i catalans, implementant la República de manera valenta i desacomplexada, amb intel·ligència i allargant la mà a tothom per unir-nos a la Crida Nacional que impulsen els presidents Puigdemont i Torra. Junts farem una Catalunya on solidaritat i justícia social, el respecte als drets individuals i col·lectius, el benestar i el creixement econòmic, seran el motor per a fer-nos guanyar aquest futur que ens mereixem. Grup Municipal del PDeCAT\nEl mencionat pacte ha permès a Junts per Sant Pol treballar en primera línia per tots els santpolencs i santpolenques, des de les regidories assignades, i adquirir l’experiència de govern per copsar les necessitats actuals i, sobretot, les futures, per donar resposta als reptes que, dia rere dia, es plantegen al nostre poble. I tot, mesurant l’impacte, conservant l’esperit de poble mariner i oferint, alhora, els serveis que demana la nova realitat de Sant Pol. També volem agrair a la major part dels nostres votants, la confiança i l’acceptació amb la decisió presa d’entrar al govern. L’opinió “que des de dins de l’Ajuntament faríem més i millor feina” ens ha donat força i ganes de lluitar pel benestar de tots els nostres conciutadans. Esperem continuar i completar aquesta tasca. Moltes gràcies. Josep Parada Rafael Regidor de Serveis Socials, Habitatge, Cooperació i Dinamització de la Gent Gran\nGOVERN MUNICIPAL ERC\nLa nova revista de l’Ajuntament\nSegur que més d’un lector es pensa que té a les mans la nova revista de l’Ajuntament, l’ENS, quina llàstima oi?\nAl 2011, en l’inici de l’actual legislatura, el Departament d’Ensenyament proposa la possibilitat real de tenir un Institut a Sant Pol. En aquell moment tant ICV com ERC plantegem al govern la urgència d’adquirir els terrenys via expropiació i desvincular-los de l’aprovació del POUM.\nUna revista amb tanta solera i que poc s’està cuidant, que lluny queda el 2000, l’any en que el Nou Santpolenc va guanyar el Premi ARREL a la millor publicació municipal. Un premi que com bé expliquen les seves bases, és un guardó a una publicació de caràcter periòdic i finalitat informativa editada per un ajuntament. Aquesta periodicitat s’ha perdut i no serà perquè no passin coses a casa nostra, al nostre voltant o que no tinguem coses a explicar, a què respon aquest comportament doncs? Segurament no cal que sigui mensual, o potser sí, parlem-ne, però tots estarem d’acord en que s’hauria de mantenir amb vida, respectar-la i no deixar-la reposant dins un calaix fins que a algú li interessi que reaparegui. És clar, ens apropem a aquelles dates en que tots ens en omplirem la boca amb paraules del tipus “il·lusió renovada”, “responsabilitat” o “transparència”, s’acosten eleccions senyors i tots els detalls són importants, cal fer les coses de debò, perquè ens les creiem, no per quedar bé, si no la buidor ho empelta tot. O és que només val aquest esprint final per fer creure que es treballa de valent, oi que no? Siguem justos. Grup Municipal d’ERC\nDes d’aquell moment totes les forces polítiques amb representació donem confiança al govern perquè tramiti l’expropiació per adquirir els terrenys per l’Institut definitiu. Mentrestant, consensuadament, totes les forces polítiques treballem en la revisió del POUM. Aquesta revisió es caracteritza per una gestió sostenible de l’entorn, dels recursos i del creixement, i es desvincula dels models especulatius antics. Aquesta revisió és aprovada en el seu Avanç (l’abril de 2013) per amplíssima majoria, i en la seva Aprovació Inicial (juliol de 2014) per unanimitat. Aquest grau de suport el converteix en un mandat popular. El Govern de CiU i JUNTS han rebentat aquest mandat popular i han trencat el consens l’aprovar l’adquisició dels terrenys per l’Institut a través d’un mediocre Pla Parcial que dona resposta a una urgència creada per la seva temeritat i inoperància en els darrers 7 anys. Un pla que està basat en un model urbanístic de creixement especulatiu i insostenible a canvi d’aprofitaments miserables, que repeteix els errors del passat, que no soluciona les mancances actuals i en crea de noves i el més important, que contradiu l’esperit i l’estratègia d’un mandat popular: l’aprovació definitiva del nou POUM. ICV Sant Pol\nPLANETA VERMELL, plat del Menú Degustació Temàtic Crema freda de maduixa i tomàquet. 750 g tomàquet madur (net amb pell, a trossos i sense llavors); 250 g maduixes (netegeu-les amb els pedicles per no aigualir-les); 1 g d’all pelat; 40 g ceba pelada en trossos; 40 g pebrot verd, a trossos, net i amb pell; 5 g mostassa de Meaux (la granada); 30 g molla de pa tendre; 250 ml d’oli d’oliva verge extra; 10 g sal; Un xic de pebre blanc. 1. Tritureu els ingredients nets i a trossos amb un túrmix. 2. Coleu amb un colador xinès, turbineu-ho a la Thermomix, i coleu per un colador ben fi. 3. Reserveu en fred. Abans de servir el plat afegiu-hi 10 ml de vinagre de Xerès, turbineu amb túrmix, afineu de sal i pebre i ja el podreu servir. Tel d’alfàbrega. 500 g d’aigua; 30 g gelatina vegetal; 20 g fulles d’alfàbrega; sal i pebre blanc. 1. Barregeu l’aigua, la gelatina, la sal, el pebre i arranqueu el bull. Afegiu les fulles d’ alfàbrega i continueu el bull durant 15 segons. Coleu i repartiu immediatament sobre safates o plats molt plans i freds per crear un tel fi. 2. Espereu a que qualli i reserveu-ho a la nevera. Disposeu de pols de maduixa liofilitzada. Disposeu de pols de tomàquet liofilitzat. 3. A l’entrega del plat Talleu amb talla pastes circular i amb l’ajut d’un colador molt fi, espolseu per sobre el tel amb pols de maduixa-lio i una petita part de tomàquet-lio. Xia i Manzanilla “La Guita”. Elaboreu un xarop amb: 100 ml aigua mineral + 50 g sucre. Arranqueu el bull i guardeu-lo en fred. 15 minuts abans de servir el plat: barregeu 40 g. d’almívar + 20g de Manzanilla + 20 g llavors de xia. (Cal esperar 15 minuts perquè la xia s’hidrati i amaniu-ho amb sal i pebre blanc) Tomàquet xerri. Disposeu de tomàquets “xerri pera” escaldeu-los 5 segons, refresqueu-los en aigua amb gel, talleu-los per la meitat i reserveu-los. Maduixes. Disposeu de maduixes ben netes, retireu els capolls, talleu-les a grills de dalt a baix i també reserveu-les. L’api. Disposeu d’api ben tendre i pelat, talleu-lo a daus petits i reserveu-lo. La vinagreta. 100 g oli d’oliva verge extra; 20 g vinagre de Xerès; 10 g mostassa de Meaux (la granada); sal i pebre. 1. Barregeu els ingredients i reserveu l’amaniment. Disposeu de fulletes d’alfàbrega Al moment de servir el plat: 1. Poseu tres bones cullerades de crema freda de tomàquet i maduixa al fons del plat, al damunt repartiu-hi: 3/2 tomàquets, 3 grills de maduixes, 3 cullerades petites dels daus d’api , tots tres elements amanits subtilment amb la vinagreta. 2. Afegiu-hi també 3 cullerades petites de la mescla xia i Manzanilla i també 4 fulletes d’ alfàbrega. 3. Amb molt de compte, tapeu el conjunt amb el tel d’alfàbrega ben cobert amb la pols de maduixa i tomàquet lio. El planeta roig és llest per presentar-lo i degustar-lo... Carme Ruscalleda\nImatge del plat ‘Planeta Vermell’ creat pel restaurant Sant Pau. Foto: Carles Allende\nl’Àngels L’estanc de\nAbad Deas, 5 08395 Sant Pol de Mar 937 600 671 - 937 602 451\nENS 93- OCTUBRE 2018


Informe sobre la població estrangera a la comarca de l’Alt Empordà – Pla d'Inclusió Social de l'Alt Empordà\nAdministracionsÀrea de BenestarCentres de Recerca i UniversitatsCiutadaniaEstudiants, Escoles i InstitutsGeneralMitjans de ComunicacióObservatori\nL’àrea de Benestar del Consell Comarcal presenta l’informe estadístic sobre la població estrangera a l’Alt Empordà amb les darreres dades disponibles de l’evolució del fenomen migratori a la comarca.\nAquest Informe, que es publica anualment, té com a finalitat oferir als diversos agents del territori l’evolució de les principals dades sociodemogràfiques relatives a la població d’origen estranger i el seu impacte en la realitat social i econòmica de la comarca.\nEnguany les dades posen de manifest que des de l’any 2000 s’ha ampliat la diversitat d’orígens culturals en un breu període de temps a l’Alt Empordà. Tanmateix, el 2014 va ser el primer any des de que s’elabora aquest informe (2002) en que es va registrar una disminució de la població d’origen estranger respecte l’any anterior. A gener de 2014 la població d’origen estranger empadronada a la comarca representava el 27,57% del total de la població, xifra que se situa a un nivell similar a la de l’any 2010. Per àrea geogràfica d’origen, la població de la Unió Europea representava el 37%, la del nord d’Àfrica el 30% i la d’Amèrica Llatina el 18%. Els homes representaven el 53% de la població d’origen estranger i les dones el 47%.\nCom en l’edició anterior aquest informe recull un apartat amb dades sobre l’impacte de la crisi en el mercat de treball i en la població d’origen immigrant activa laboralment. Les dades de contractació enregistrada a la comarca durant la primera dècada del segle XXI indiquen el pes important de la població estrangera en el mercat de treball de la comarca. Fins l’any 2010, del conjunt de contractes enregistrats un 38% corresponien a població d’origen estranger, arribant al 43,8% l’any 2008. L’any 2013 aquesta xifra va disminuir fins a un 33% (tres punts inferior a l’any anterior), com a conseqüència dels efectes de la crisi en la destrucció d’ocupació. Les dades d’atur registrades indiquen l’impacte de la crisi en els sectors de producció en què majoritàriament estava ocupada la població d’origen immigrant. Així, des de l’inici de la crisi econòmica la proporció de població estrangera aturada ha crescut gairebé 8 punts percentuals, fins a situar-se en el 37,5% l’any 2013.\nSi teniu interès a conèixer amb més detall aquest Informe us el podeu descarregar en aquest enllaç: Informe sobre la població estrangera a l’Alt Empordà


Cronicas de los partidos disputados este fin de semana por diferentes equipos del club\nSÉNIOR F. : MAL RESULTAT DEL CVS SOLLER TOURS DAVANT UN EQUIP ASSEQUIBLE\nINFANTIL F. A : TRANQUIL·LA VICTÒRIA DEL CVS CONST. MARC GALINDO SÓLLER EN EL PRIMER PARTIT DE LLIGA\nSENIOR M. B : PRIMER PARTIT AMB VICTÒRIA DEL CVS ELÈCTRICA BERNAT SÓLLER\nJUVENIL F. : PLÀCIDA VICTÒRIA DEL CVS XC PROPERTIES PER ARRANCAR LA LLIGA\nPosted: 09 Oct 2017 04:29 AM PDT\nEntrec. Montesion 3-0 CVS Sóller Tours amb parcials: 25-18 / 25-16 / 25-19\nJugaren: Blanca Campillo, Lluïsa Reynés, Nena Ramon, Jennifer Manrique, Paula Fuster, Sílvia Sánchez, Maria Martorell, Laura Gómez, Aina Rullán i Laura Gómez.\nDiumenge es va disputar un partit que sobre el papers semblava que havia d’ésser molt més assequible per a les nostres jugadores pel nivell que es va veure al primer partit tot i la manca de rodatge. Però les coses no sortiren com s’esperaven.\nJa des del primer moment les múltiples errades no forçades sobretot amb el servei donaven entendre que no era el dia de les solleriques. El marcador 19-8 en contra era prou evident del mal joc desenvolupat, que al final de set es va veure una reacció que va permetre maquillar el resultat final amb un 25-18.\nAquest joc fou una constant al llarg de tot el partit. Mal començament, amb multitud d’errades tècniques més que encerts del contrari, que feien que el Montesión agafàs una abultada avantatge al marcador, i al final de set hi havia una reacció més d’orgull que de concentració per part del CVS Sóller Tours, que feia sumar punts al marcador visitant.\nLes millors notícies foren el debut a la lliga de Blanca Campillo i el gran partit que realitzà Aina Rullán a la posició de lliure, salvant molts punts i donant molta continuïtat al joc amb les seves defenses. Ara només queda seguir treballant bé als entrenaments i arribar als partits més concentrades.\nAquest dissabte el partit que ens havia d’enfrontar a casa contra el Label Sat Ciutat Cide a les 18:30h ha quedat aplaçat per sol·licitud del contrari i, per tant, no hi haurà partit.\nDivendres 6 d’octubre les nines CVS Const. M. Galindo Sóller varen disputar el seu primer partit de lliga d’aquesta temporada 2017-2018; guanyant contra el Sant Josep Obrer A per un clar 3-0 (25-2) (25-8) i (25-16).\nEl partit va ser dominat en tot moment per les solleriques. Molta concentració en el servei, que va ser una gran eina. No es veien nervis ni tensió; les jugadores estaven relaxades i amb ganes de fer feina, així doncs, un partit sense gaire complicacions que suma la primera victòria de les nostres nines.\nLes nostres, repetiran partit a Sóller el proper dissabte 21 davant el CV Manacor en la segona jornada de lliga. Molta sort!!.\nPosted: 09 Oct 2017 04:28 AM PDT\nCVS Elèctrica Bernat Sóller 3-1 Esporles VC (25-11/25-21/19-25/25-10)\nPel CVS jugaren : Albert, Pep Campillo, Damià, Pepllu, Alberto, Guiem, Gerard i Lluis.\nBon partit per arrancar una nova temporada del Sénior B del CVS davant un jove Esporles amb molt de camí per davant. El partit no va tenir gaire història ja que els visitants presentaren un equip molt jove e inexpert que no va donar gaires mals de cap als nostres.\nTot i això si que es varen veure jugades de mèrit pels dos costats ja que els joves esporlerins intentaren jugar en tot moment i no baixaren els braços. Els nostres, amb la lliçó ben apresa d’aquests darrers anys, tornaren a mostrar un bon nivell i aprofitaren el partit per anar engrassant la maquinària.\nCal destacar que tots els sollerics jugaren a bon nivell i també destacar el debut de Lluis Bernat que va aportar molta feina i que es troba totalment integrat dins la dinàmica d’un grup que l’ha rebut amb els braços oberts.\nEnhorabona i sort la propera setmana davant el juvenil del CV Pòrtol, partit que es jugarà el diumenge dematí a Blanquerna a les 10:00 h..\nCVS PROPERTIES SOLLER 3-0 CV SANT JOSEP A amb parcials 25-13, 25-10, 25-14\nAquest passat divendres les nostres juvenils femenines debutaren en la lliga regular de primera, i ho féren amb una còmode victòria per 3-0, en un partit que no va tenir molta història, ja que des del principi es va veure la diferència tècnica entre un equip i l’altre.\nA pesar de la diferència, les nostres nines sortiren molt intenses en el partit i demostraren estar amb moltes ganes en aquest començament de temporada.\nEl servei de les solleriques va fer molt de mal a la recepció de les col·legials, cosa que va obligar a les visitants a passar molts de freeballs a les solleriques, que aprofitaven les nostres nines per fer contundents atacs.\nEn definitiva bon debut de les solleriques, que dissabte dia 14 visitaran Esporles, on jugaran contra l’equip local a les 20 h.


El programa va arribar al 26,5% de quota, 5 punts més que el de La Sexta\n1 min. Barcelona 19/12/2017 09:34\n651x366 Més de 700.000 persones van veure el debat de TV3 Més de 700.000 persones van veure el debat de TV3\nEl debat electoral de TV3 va tenir aquest dilluns 706.000 espectadors i una quota de pantalla del 26,5%. Tot i aquestes grans xifres, el programa no va poder liderar el rànquing diari, que va ser encapçalat pel 'Telenotícies vespre', amb 730.000 seguidors i un 25,3%.\nEn tot cas, el debat va ser, amb diferència, l'emissió més vista del 'prime time' a Catalunya, amb més del doble d'espectadors que la segona opció, 'Operación Triunfo', que va reunir de mitjana 340.000 persones i va assolir una quota del 16,7%. El programa de TV3 no va perdre el primer lloc en cap moment en les dues hores i mitja que va durar.\nEn comparació amb el debat de diumenge a La Sexta, el de TV3 va tenir 70.000 espectadors i 5,3 punts de 'share' més. En relació amb el debat que TV3 va emetre durant la campanya electoral del 27-S, fa dos anys, el d'aquest dilluns també va ser més vist: aquell va tenir 610.000 espectadors i una quota del 22,3%.\nTV3 s'imposa amb contundència en la batalla dels debats electorals


Narcís (Narcissus tazetta) | La Guia De Reus\nInici Què plantem? Narcís (Narcissus tazetta)\nNarcís (Narcissus tazetta)\nPlanta bulbosa, naturals del Mediterrani occidental, que pot arribar als 60 cm d’alçada. El bulb és sub-globós, amb túniques externes membranoses de color marró, d’on surt l’escap fistulós i les fulles linears, de marge enter i secció estretament el·líptica, de color verd glauc.\nLes flors surten al final de l’escap, d’una espata membranosa, lanceolada i embeinadora a la base.\nDe les umbel·les surten fins vuit flors pedicel·lades, amb pètals de color blanc o groguenc i una corona de color groc. Floreix des de desembre fins la primavera. Fruit en càpsula oblonga-ovoide. No són plantes exigents amb el substrat però cal que estigui ben drenat per evitar embassaments que facin malbé els bulbs. Prefereix una exposició assolellada però vegeta bé a mitja ombra. El clima temperat i fresc. Reg freqüent a l’època de creixement, però amb cura de no embassar, i quan s’assequen les flors cal retallar els escaps i disminuir els regs.\nEn jardineria per confeccionar massissos i bordures, sols o amb altres bulboses com tulipes o jacints. També s’empren per interior en test o en terrasses.\nPlantarem: adonis, clavellines, pensaments, lliris, violes, hortènsies, camèlies i geranis.\nPlantar: És el moment de plantar arbres de decoració amb pa de terra.\nRegar: Cal regar i adobar els rosers per aconseguir una bona floració a la tardor.\nRetallar: Arbustos i tanques vegetals\nArticle anteriorTimbal d’escalivada amb bacallà i olivada


Banda sonora per a un desastre nuclear - Revista Musical Catalana\nSons de reactors inauguren la primera pista. Semblen emesos per una rotació centrífuga, que s’irisa en tonalitats. Es percep una recurrència mecànica gairebé sense rastres de melodia. L’estètica industrial impregna la música de la compositora islandesa per a la banda sonora de Txernòbil, exitosa sèrie d’HBO. El timbre, la materialitat dels sons permet intuir colors, amb predomini dels tons grisos i marronosos. Entre les escletxes de les ruïnes metàl·liques s’insinua eventualment un feix de llum.\nEl llibret informatiu d’aquest disc és mínim, però al costat dels noms de la creadora, els productors i enginyers de so apareix una informació valuosa, relativa als llocs de gravació de les peces. La immensa majoria es van fer a la Central Nuclear d’Ignalina, a Lituània, en actiu fins al 2009. Una altra a Lviv, Ucraïna, i només el tema tradicional per a veus en un estudi de Berlín. D’una manera deliberada Hildur Guðnadóttir, aclamada per la seva creativitat com a compositora de peces per a violoncel, s’impregna de l’atmosfera de llocs comparables a la malmesa central. Les reverberacions explícites o implícites aporten una inequívoca aura d’autenticitat, que en la sèrie funciona tan naturalment, com si no fos artificiosa i sí producte de les màquines. L’artifici és doble, en realitat, i el resultat, un disc visionari que torna la mirada al passat per endinsar-se en les noves formes de compondre. El format digital i les mescles fan possible, no tan paradoxalment, una representació material de sonoritats que sovint passen desapercebudes, però que conformen el paisatge –industrial, urbà o bucòlic– d’allò que anomenem “realitat”. No poc sovint donem per feta la seva tendència a “ser” o a “perseverar en l’ésser”, d’acord amb la noció spinoziana de conatus. Aquesta música revela el revers: la possibilitat real de la desintegració.\nAquest enregistrament agradarà sobretot als aficionats a la sèrie, ja que permetrà reviure escenes a través de la música, havent acompanyat inconscientment la trama i despertat emocions que el cervell grava amb foc.\nImatge destacada: fotograma del tràiler oficial de la miniserie Chernobyl (2019)


Socialistes del Masnou: Peridis en El País\nactivista ha dit...\nHola amic sunyer, estaba clar que acabaria aixì.\nTambe crec que es un avis per a navegants, sobretot per els que es pensen que es poden saltar las vies democratiques per salvar el seu cul (Ibaretxe), i en quant al senyor Patxi Lopez es evident que te una dificil papereta amb la societat Vasca tant polititzada\ni mediatitzada en la que s'ha de moure.\ndissabte, 13 de setembre de 2008 a les 11:08:00 CEST\nResposta a Activista:\nPrimer de tot, no em dic sunyer sino Suñé.\nPel que fa al comentari, he de dir-te que Peridis, a més de fer una crítica àcida de la política espanyola reflecteix amb cerftessa el que pensa la gran majoria: Ibarretxe va de farol i cerca l'impossible per aconsiguer l'improbable. I és ací on entra el Raca-Raca o la representació física de la demanda constant i inexorable de la impossibilitat per tal de mantenir ferms els seus.\nIbarretxe fa servir -com a bon nacionalista- la mateixa tàctica que Artur Más i que, fins i tot, Mariano Rajoy, per que, en definitiva, son les dues cares de la mateixa moneda.\nJa veuras com, bena aviat, els tres estan asseguts en una taula per possar-se d'acord: PNV-CiU-PP l'altre tripartit...\ndiumenge, 14 de setembre de 2008 a les 0:29:00 CEST\nHola suñe perdona per l'error amb el teu cognom, ha sigut un lapsus.\nCertament estem amb un moment en el que si es vol gobernar amb solidesa no es pot fer sol, despres de las negociacions del finançament aqui a Catalunya cambiara moltissim el panorama politic, es podria arrivar ha veure algun tripartit inversemblant, sino al temps\ndiumenge, 14 de setembre de 2008 a les 10:14:00 CEST\ndiumenge, 14 de setembre de 2008 a les 17:42:00 CEST


IB3N | Reobren els museus de la ciutat d'Eivissa amb visites reduïdes\nIB3 Notícies > eivissa > Reobren els museus de la ciutat d’Eivissa amb visites reduïdes\nReobren els museus de la ciutat d’Eivissa amb visites reduïdes\nIncentivaran les activitats dirigides a petits grups d'amics o famílies\nReobren a Eivissa el Museu d’Art Contemporani, el Museu Puget i la Casa Broner en horari de matí i tarda. A la fase 3, la cabuda és del 50 per cent i s’hi han d’aplicar mesures d’higiene i seguretat. Es podran realitzar activitats culturals o didàctiques en grups de fins a 20 persones.\nDeu persones han visitat el Museu d’Art Contemporani el primer matí obert des que va tancar portes el passat 12 de març per mor de la pandèmia. Però més que el nombre de visites al museu volen posar l’accent en l’aportació d’aquests espais, sobretot en aquests temps difícils. Destaca que incentivaran les activitats dirigides a petits grups d’amics o famílies.\nTambé han reobert les portes el Museu Puget i la Casa Broner. En tots ells l’entrada és gratuïta i es poden visitar en horari de matí i tarda de dimarts a divendres. Els dissabtes i diumenges són oberts als matins.


UCEV - Educació inclou el dia 18 de març entre els festius i no lectius durant el curs 2012-13\nEducació inclou el dia 18 de març entre els festius i no lectius durant el curs 2012-13\nEls ajuntaments que hagueren sol•licitat el 18 de març com no lectiu poden sol·licitar un altre dia abans del 30 de novembre\nLa Conselleria d'Educació, Formació i Ocupació ha modificat el calendari escolar del curs 2012-2013, per a tots els centres docents de la Comunitat Valenciana que imparteixen ensenyances d'Educació Infantil, Educació Primària, Educació Secundària Obligatòria, Formació Professional, Batxillerat, Ensenyances Artístiques i Ensenyances d'Idiomes, a fi d'incloure el dia 18 de març com a dia festiu i no lectiu.\nD'esta manera es compleix amb el que estableix el Decret del Consell que determina el calendari laboral d'aplicació en l'àmbit territorial de la Comunitat Valenciana per a l'any 2013, i que declara com inhàbil als efectes laborals retributius i no recuperables el dia 18 de març.\nAquest dia festiu se suma a l'1 de novembre, dia de Tots Sants; 6 de desembre, dia de la Constitució; 19 de març, dia de Sant Josep, i 1 de maig, festa del Treball, així com als 3 dies no lectius que com a màxim pot sol•licitar cada Ajuntament a la Conselleria, a petició del Consell Escolar Municipal.\nLa Conselleria d'Educació, Formació i Ocupació, a través de les seues direccions territorials, comunicarà als ajuntaments que hagen sol•licitat el dia 18 de març com no lectiu, la possibilitat d'adequar les seues peticions inicials de dies festius sol•licitant un nou dia no lectiu que substituïsca al 18 de març.\nPer a això, els ajuntaments tindran de termini fins al 30 de novembre per a sol•licitar un nou dia no lectiu que substituïsca al declarat com festiu 18 de març.\nCal recordar que les vacances de Nadal seran del 23 de desembre al 6 de gener, ambdós inclusivament, i les de Pasqua, des del 28 de març al 8 d'abril, ambdós inclusivament.


Lo Càntich -Revista de Literatura, Art i Cultura-: «Desitjos corruptes» Josep Maria Corretger i Olivart Il·lustració: Clara de Jaume\nUn matí, en una mansió que rodejava la ciutat escocesa d'Inverness, hi vivia un home -en Joseph- que havia fet fortuna a través de l'escriptura, tot i no ser gaire bon autor. Cosa impensable, però era del tot certa.\nHavia esdevingut un dels homes més rics d'aquell país, i això li havia portat una sèrie de problemes. Tenia un germà -Harry- amb el qual no es parlava gaire, que estava al corrent que en Joseph era un malalt terminal a causa d'un càncer benigne que se li havia complicat. I també sabia que s'acostaven els darrers dies de la seva vida. Però en Harry, intentava per tots els mitjans posar-se en contacte amb en Joseph, tot i que aquest darrer l'evitava, no en volia sentir ni parlar del seu maleït germà. En el seu temps lliure, en Joseph, que tot i ésser molt intel·ligent, no havia pogut ser un autor de prestigi dins la literatura, però miraculosament s'havia folrat, i és que la porqueria que escrivia agradava, era comercial, havia creat tres robots que s'encarregaven d'exercir les tasques de la seva mansió, rebre als convidats, fer el menjar, la neteja... i gairebé ningú coneixia aquest afer a excepció del seu germà, sabia que ben aviat tindria la seva pròpia mansió, només li calia esperar. Però un dia, aquest gran entès en electrònica i informàtica, va decidir escriure una història de detectius, amb el típic de sempre, una reunió anunciada de tots els sospitosos, i un crim on l'assassí és aquell qui mai t'esperes, fet a propòsit. En Joseph va obrir l'ordinador i començà a escriure-la.\nTres hores més tard, sonà el picaporta. Va avisar-lo un robot, comunicant-li que era el seu germà. En Joseph no el volia rebre. Tant li feia en Harry, però com que coneixia les seves intencions, va deixar-lo passar, amb una tàctica per a coleritzar-lo més.\n—Què vols aquest cop? —digué en Joseph amb cara de pocs amics.\n—Només venia a fer-te una visita. Volia veure com estaves de salut, recorda que encara sóc el teu germà.\nLlavors, en Joseph decidí ensenyar-li el seu nou invent. Un taüt que tenia una sèrie d'accessoris al seu interior. Tenia oxigen, la màxima comoditat, una petita biblioteca i una pantalla que l'informava de tot allò que succeïa al món exterior i que calia saber: premsa del cor, política, esports...\nEn Joseph sabia que aviat moriria, i com era ric, volia anar-se'n d'aquest món com toca, amb prestigi, per la porta gran, com si fos un rei o alguna cosa per l'estil, i s'ho mereixia. Però també hi havia un parany, unes manilles, que segons ell, eren perquè quan fos sepultat no es malmetés el crani o les extremitats. A en Joseph li preocupava qualsevol detall de la seva mort. I a més, allí dins, en una petita càpsula s'amagaven els diners i un dels dos testaments que havia escrit de la mansió.\nEn Harry s'havia fixat en aquell minúscul compartiment i havia intuït que allí hi havia quelcom d'interessant. Dues hores després, en Harry se'n va anar dient:\n—Millora't i a reveure! Fins d'aquí a poc! —amb un to irònic, burlesc i despectiu cap al seu germà.\nEn Joseph, sense perdre més temps, tornà a la sala on estava escrivint la història i veié que no apareixia cap lletra a la pantalla de l'ordinador.\n—Maleït sia! Devien haver tret la llum uns segons i m'havia oblidat de gravar-ho. Ara ja no sé si podré recordar-me de tot l'argument! Tururut!\nBé, doncs, com que necessitava immortalitzar aquella narració abans de morir, va escriure'n algunes idees de l'argument, molt sintetitzat, per tal de deixar una obra inèdita que al cap d'uns anys seria material preuat pels col·leccionistes i acèrrims d'ell.\nL'endemà, en Joseph va llogar una funerària que dissenyés els seus darrers desitjos en vida, ja que el seu metge de capçalera, li havia donat el dia, mes i hora de la seva mort.\n—És curiós com avança la ciència! —Féu en Joseph.\nLi cavaren una fossa profunda, per a què no pogués sortir i col·locaren un marbre al costat de la mansió.\n—Posats a triar, em quedo aquest de color groc, perquè així tothom que s'acosti a la mansió m'observarà. I vaig més curt d'enamorades que d'enemics —digué.\nA en Joseph li agradava molt parlar i gens d'escoltar, per això sempre donava explicacions i molts pocs li dirigien respostes, ja que transmetia un caire de timidesa imperant.\nVint-i-quatre hores més tard en Joseph va morir. I tot just saber-se la notícia, en Harry va posar-se de camí cap a la mansió. Però, pel que es veu, li havia afectat més la recent mort de la seva gata Linda que la del seu germà. Veié la tomba amb un taüt, va obrir-lo. Però no hi era. Què coi havia passat? Potser se n'havia anat per pròpia voluntat. Aquells pocapena d'enterradors s'havien errat de lloc. "Em sembla que tenien tres enterraments per aquella hora i els pobrets anaven de cul. La palma tanta gent en aquestes dates! Bé, què hi farem! D'aquí la confusió del taüt que transportava el cos d'en Joseph."\nMés tard, en Harry, en adonar-se que era el taüt del seu germà, va deixar de preocupar-se per aquests problemes burocràtics i per aspectes metafísics, d'aquell cos i l'ànima, i tornà al món material, al món dels vius, on només importaven els diners. Va ajeure's dins del taüt per tal de poder obrir la càpsula privada on hi devien haver els calers, però en aquell moment les seves mans van quedar atrapades per les manilles electròniques i el taüt va tancar-se. No podia sortir d'allí. Llavors, va obrir-se una bombeta i va veure una petita nota enganxada al sostre i escrita amb una mena de tinta que només es podia llegir mitjançant aquella llum fluorescent: "Series capaç de donar la vida per una idea? Carpe diem!"\nEn Harry quedaria sepultat pels segles dels segles, ara ja no li caldria preocupar-se per res, a l'altre món no hi havia favoritismes, tots érem iguals. Però això sí, no podia pas queixar-se! No tenia allò què desitjava, els diners i la mansió del seu germà? Doncs, ja era del tota seva.\nHavia defallit aquell que no volia morir mai. No es volia perdre mai res. La riquesa t'ho dóna tot? No ho sé. Potser sí. De totes maneres, hauria de justificar aquells milions caiguts del cel. I és que la declaració de renda no perdona a ningú!\nEstava enterrat viu en la tomba acomodada i de relax del seu germà, i ara calia buscar-li un substitut, que pogués fer-se càrrec de la mansió. Quatre mesos ençà, va saber-se que en Joseph havia deixat la residència a l'Estat, perquè tots els ciutadans dels voltants poguessin visitar-la.\nEtiquetas: Clara de Jaume, Creació, Josep Maria Corretger i Olivart, Lo Càntich, Número 18, Prosa, Relats


MónTerrassa | Terrassa torna a ser la de 1900 amb la Fira Modernista | Fira Modernista Terrassa\nTerrassa torna a ser la de 1900 amb la Fira Modernista\nTerrassa la viu la quinzena edició de la Fira Modernista, el certamen que cada mes de maig fa reviure al carrer l’efervescent ambient de la ciutat a cavall dels segles XIX i XX. L’alcalde de Terrassa, Jordi Ballart, l'ha inaugurat aquest vespre de divendres. En Santiago Rusiñol, acompanyat pel seu amic Ramon Casas, ha arribat a Terrassa en carro, convidat pel senyor Freixa, a la casa del qual s’hostatjarà durant uns dies.\nAprofitarà l’estada per pintar algun dels magnífics jardins de la nostra ciutat, com ara els de la Casa Alegre, o els de la pròpia Masia Freixa, que fa poc que llueixen un nou aspecte, després de la remodelació dirigida pel pintor Joaquim Vancells.\nLa plaça Vella s'ha convertit en escenari per rememorar les conegudes comèdies de Santiago Rusiñol “L’auca del senyor Esteve”, “La minyona suïcida” i “L’alegria que passa”, obres on feia la seva particular mirada crítica de la societat catalana.\ninauguració de la XV Fira Modernista de Terrassa | Cristóbal Castro\nCada any, la Fira gira entorn a una temàtica relacionada amb el modernisme i en aquesta edició la figura de Santiago Rusiñol, artista modernista i gran impulsor d’aquest moviment a través de la pintura i l’escriptura, n’és el protagonista. La vinculació de Rusiñol amb Sitges ha portat l’organització a convidar aquesta vila a l’edició de la Fira Modernista 2017. Sitges hi serà present amb un estand propi i diferents activitats divulgatives per mostrar la riquesa del seu patrimoni modernista.\nMés de 300 activitats conformen el programa de l’edició d’enguany, amb novetats destacades com El Trenet del 1900, el Pícnic Modernista al Parc de Vallparadís, la campanya “Flors al Balcó”, o les visites a la remodelada coberta de la Masia Freixa i l’entorn del Parc de Sant Jordi. A la Fira Modernista d’enguany es preveuen 471 passis i funcions, la participació de 82 entitats impulsant diferents activitats i la participació de 24 ciutats i entitats a la Fira de Ciutats Modernistes, que dissabte i diumenge ompliran el Raval de Montserrat. A més, es preveuen prop de 120 visites o rutes guiades a edificis i espais del patrimoni modernista de Terrassa.\nLa Fira comptarà amb activitats que van des de les visites guiades, portes obertes a diferents espais, activitats infantils, visites teatralitzades, així com una fira d’artesans i alimentació, amb més d’un centenar de paradistes, i una vintena de demostracions d’oficis d’època. La gastronomia també serà part important de la Fira amb espais gastronòmics amb degustacions, parades i activitats: el carrer del Camí Fondo, la plaça del Progrés, el Mercat de la Independència i la plaça de Salvador Espriu, on a més d’una terrassa modernista s’instal·larà un espai de promoció i degustació dels productes de Terrassa Gastronòmica. El diumenge al vespre, a les 19.30 h se celebrarà la Cloenda de la Fira Modernista. al pati de la Fàbrica Aymerich Amat i Jover amb l’espectacle “Espai Dansa: Café cantante”. Serà llavors quan es donarà a conèixer quina serà la temàtica de la Fira del 2018.\nLes millors imatges de la vaga general a Terrassa


Libro El temps dels bruixots. Torna la màgia, de Cressida Cowell en la estantería “Roca Libros”, Roca Editorial — Bookmate\nLes bruixes estan fent estralls als boscos feréstecs i el perill espera darrere cada arbre. La Wish és una guerrera amb un poderós Llibre d'encanteris. En Xar és un jove bruixot amb una perillosa taca de sang de bruixa a la mà. La Wish i en Xar estan separats pel mur més alt que es pugui imaginar. I el temps s’exhaureix…Ja va ser insòlit que aquests herois es trobessin la primera vegada. És possible que estiguin destinats a tornar-se a trobar?


Seems Hotel Suites Yanbu Aràbia Saudita - Ofertes d'hotels amb els MILLORS DESCOMPTES EN LÍNIA\nKing Khaled Road, Attakhi, Yanbu, Aràbia Saudita, 46429 - Veure al mapa\nBarri Attakhi Al Qad Al Majid Al Majid Yanbu Al Waha Al Majid Al Bahjah Yanbu Yanbu\nTant si es tracta d'un viatge de plaer com si és de negocis, Seems Hotel Suites és una elecció d'allotjament magnífica quan visiten Yanbu. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Seems Hotel Suites, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de habitació familiar.\nGaudiu de les comoditats d'alta gama com ara aire condicionat, servei de despertador, insonorització, llits extrallargs (> 2 metres), telèfon per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Seems Hotel Suites la base perfecta per a gaudir de la seva estada a Yanbu.\nConsulteu els requeriments del vostre visat abans de viatjar. Cal que informeu el Waqet Yunbu Furnished Apartments de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 200 SAR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els tipus de viatgers (183) Parelles (53) Viatgers en solitari (26) Famílies amb infants petits (78) Famílies amb infants grans (18) Grups (8)


L'electricitat a règim | La Fàbrica del Sol\nLa Fàbrica del Sol Inscripcions i reserves\nQuins usos elèctrics fan incrementar més el consum? Pagues per tenir la potència que necessites? Quines mesures pots adoptar per reduir el seu cost? Quines intervencions tindran major impacte?\nL’objectiu és conèixer els termes energia i potència i identificar en cada cas quins aparells o electrodomèstics consumeixen més electricitat, replantejar els hàbits i usos relacionats amb l’electricitat, reduir el consum elèctric, promoure l’estalvi i contribuir a cuidar els recursos dels quals vivim. No hi ha solucions úniques, cada llar té les seves singularitats i cada familia necessitats i costums diferents!\nEn aquest taller es presenta el material en préstec de La Fàbrica del Sol: L'electricitat a règim!, una ecoauditoria elèctrica domèstica, pensada per descobrir i conèixer què passa amb l'electricitat en l’àmbit domèstic i realitzar un pla d’acció per a estalviar i potenciar els hàbits més conscients ambientalment.\nNO DISPONIBLE ACTUALMENT\nEs necessita un projector o una pantalla i un ordinador per poder desenvolupar el taller a les vostres instal·lacions.\nHorari: De dimecres a divendres de 10 a 12h o de 12h a 14h. SUBJECTE A DISPONIBILITAT\nNombre màxim de participants: ***SUBJECTE A MESURES COVID***\nAccessibilitat: apta per a persones amb mobilitat reduïda a La Fàbrica del Sol\nLes activitats són en català i adreçades a públic adult.\nSi sou un grup de més de 10 persones podeu sol·licitar l'activitat de manera gratuïta per la vostra entitat, equipament o grup d'amics.\nCap reserva és vàlida sense la confirmació del personal de La Fàbrica del Sol. El dia i l’hora s’assignen segons les demandes dels grups interessats, estrictament per ordre d’arribada. La reserva està sotmesa al calendari d’ocupació del centre. Les anul·lacions s’han d’informar amb un mínim de 48 h d’antelació.\nLes sol·licituds de reserva d'activitats s'han de fer amb una previsió mínima de 15 dies.\nRecordeu llegir l'apartat d'horari, observacions i arxius relacionats abans de sol·licitar l'activitat.\nDesmuntant les factures de gas i electricitat\nCansat/da de no entendre les factures i pensar que pagues més del que hauries? En aquest taller podràs aprendre a interpretar les factures de gas i electricitat. Apodera’t i estalvia!\n***NO DISPONIBLE FINS A NOU AVIS***Recurs per auditar el consum elèctric de la llar i reduir-lo d'una forma útil i divertida.\nRenovables a la llar\nVols conèixer quines tecnologies disponibles hi ha per generar la teva pròpia energia renovable? Vols instal•lar plaques fotovoltaiques i no saps com? T’expliquem com fer-ho!\nTot el què s'amaga en un comptador digital\nT’han canviat el comptador i no saps el perquè? Has sentit a parlar del comptador digital i tens dubtes? En aquest taller t’expliquem com funcionen els comptadors i quina informació útil en pots extreure!


Una infermera atén un infant amb les ulleres de realitat virtual posades / SON ESPASES\nPalmaLes infermeres de la Unitat d’Hospitalització 1D de Son Espases han rebut recentment el premi a la millor comunicació oral al XVI Congrés de la Societat Espanyola d’Infermeria Oncològica per un projecte sobre l’ús d’ulleres de realitat virtual per reduir l’ansietat dels pacients oncològics pediàtrics. D'aquesta manera els infants poden veure vídeos per distreure’s mentre els apliquen alguna tècnica invasiva.\nAquest projecte, que es va posar en marxa el mes de gener passat, va sorgir arran d’unes jornades a l’hospital en què un infermer va donar a conèixer una iniciativa en què s’utilitza la realitat virtual perquè els residents o alumnes d’infermeria es familiaritzin amb el quiròfan. "A partir d’aquí vàrem començar a mirar bibliografia, vàrem descobrir estudis en què s’utilitzava la realitat virtual com a anestèsia i vàrem pensar que ho podíem fer servir quan punxam o feim cures als infants", explica Mamen Corral, supervisora d’infermeria de la Unitat d’Hospitalització 1D. "Era una manera de facilitar-nos la feina a nosaltres i que per als infants no fos tan traumàtica aquesta tècnica invasiva", hi afegeix.\nDe moment, tenen dues ulleres i dos dispositius mòbils que únicament tenen aplicacions de realitat virtual i alguns vídeos. La idea va ser molt ben rebuda des del primer dia tant pels infants com pels pares, destaca Corral, qui es mostra satisfeta de veure que "quan els estàs fent mal estan rient i contents amb els dibuixos que estan veient". "Funciona sobretot amb majors de sis anys, els més petits volen veure els seus pares", precisa.\nEl projecte, finançat per l’associació Yes, with cancer, gràcies a un donatiu del col·legi Borja Moll, també preveu la recollida de dades sobre freqüència cardíaca, saturació d’oxigen, dolor i ansietat. Tot i que el projecte se centra en infants amb càncer, també deixen les ulleres als infants de cirurgia o traumatologia que han de ser punxats, puntualitza Corral.\nSegons la supervisora d’infermeria, l’hospital de Son Espases és l’únic de l’Estat, de moment, on es fan servir ulleres de realitat virtual amb aquest objectiu. "Sabem que a l’hospital de Sant Joan de Déu de Barcelona les fan servir per dur els infants al quiròfan", destaca Corral, qui confia que més hospitals s’animin a posar en marxa iniciatives similars.\nhospital son espases realitat virtual Càncer bones pràctiques infermeres


Inici > Programa del màster > Pla d'estudis > Estructura i descriptors Màster > Pràctiques\nC.- Pràctiques Externes (obligatori) (7 ECTS) (2n semestre)\nEs realitzaran una vegada finalitzat el curs (a partir de juny)\nLes pràctiques externes tenen com a principals objectius:\nQue l'estudiant prenga contacte amb el mercat laboral, ja siga en l'empresa privada, empreses o administracions públiques, o centres d'ensenyament i/o investigació. Aquests últims poden ser aliens a la pròpia universitat, o integrats en la mateixa en el marc de convenis o contractes de la universitat amb empreses o administracions.\nQue valore i sàpiga aplicar en l'àmbit laboral els drets fonamentals i d'igualtat entre homes i dones, el respecte i promoció dels drets humans i els principis d'accessibilitat universal i disseny per a tots, i respecte dels valors democràtics.\nQue puga aplicar els coneixements, habilitats i destreses adquirits durant la seva formació en un entorn diferent a l'acadèmic, valorant i apreciant de forma crítica les prioritats, pressions i condicionants externs i interns que determinen el funcionament diari d'una empresa, administració, o centre de formació i/o investigació.\nQue valore i assimile la importància del treball en equip, assumint el paper que se li assigni dins del mateix i intentant exercir el seu paper d'acord a les normes, procediments i cultura general del seu centre de treball, i d'acord amb els principis deontològics de la professió.\nQue sàpiga comunicar-se eficaçment amb els seus tutors, tant en l'empresa o administració com a la universitat, així com amb els seus companys en el centre de treball, de manera que pugui establir els objectius formatius específics de la pràctica i aconseguir-los de forma eficaç.


Si volem, podem posar una estacio online a LLuc\nAutor Tema: Si volem, podem posar una estacio online a LLuc (Llegit 1038 cops)\n« Darrera modificació: MAR 16, 2014, 21:57:23 pm per UETAM »\nRe:Si volem, podem posar una estacio online a LLuc\n« Respondre #1 el: MAR 16, 2014, 22:14:45 pm »\n« Respondre #2 el: MAR 16, 2014, 23:02:21 pm »\nAbans que posar-la a Lluc, l'hauriem de posar a sa Vall de Turixant i Cal Reis!!\nPer ses dades de Lluc ja tenim s'estacio on-line de s'aemet!! ¿Perque posar una altre estacio, a un lloc que ja te una estacio?\nMentres que el lloc mes plujos de tota Mallorca (Vall de Turixant) alla no tenim res de res!!!\nJo fa molt molt de temps que vull posar una estacio on-line a sa Vall de Turixant. Una estacio basica, Termometre + Pluviometre, res mes. Pero pesa molt el tenir que afrontar les despesas tot sol!!!\n« Respondre #3 el: MAR 16, 2014, 23:10:32 pm »\nCita de: gorgblau en MAR 16, 2014, 23:02:21 pm\nhem se sebra si es factible, si es tendrem un ordenar enxufat e intenet\n« Respondre #4 el: MAR 16, 2014, 23:45:44 pm »\nD'aquest tema se n'ha de parlar amb calma i tranquilitat. Està bé saber que tenim possibilitats a Lluc i també a Sant Honorat.\nD'això de Turixant i Cals Reis ens podries explicar un poc més quines possibilitats reals hi hauria de montar una estació meteorològica on-line?\nCom alguns sabeu, la SOMIB ja veu la possibilitat d'instal·lar una segona estació, però per fer-ho s'hauran d'analitzar pros i contres i que els socis elegeixin l'indret.\n« Respondre #5 el: MAR 16, 2014, 23:57:30 pm »\nA veure, jo no dic que la propera estacio del somib tengui que ser LLuc, se alguns dels llocs que hem podem posar i ara per ara son mes interesans que LLuc perque alla tenim el aemet, pero no es una estacio online\n« Respondre #6 el: MAR 17, 2014, 00:12:44 am »\nque b tot s'haurà de mirar. està clar que sa que diu en gorgblau es un indret moooolt bó, però fa falta saber si es viable.\n« Respondre #7 el: MAR 17, 2014, 09:19:21 am »\n1º Se podria posar just davora sa Posessio de Turixant\n2º Alla tendriem disponibilitat de corrent electrica\n3º Lo d'internet, no tenc tant clar que n'hi hagi!!!\n4º Si no fos viable aferrat a Turixant, on si que hiha internet es a Sa Font Major, esta a 150 metres en linea recta de Turixant i plou lo mateix, es a dir que tambe seria un bon punt per instarlar una estacio.\n5º De totes maneras sempre es millor xerrar en persona aquest tipus de coses, perque s'aclareixen millor!!! Cuan volgueu podem quedar i ho debatim!!! Aquella zona es ca meva es a dir que me la conec tota mil.limetre a mil.limetre!!!


Penedesfera » Enèsim canvi de sistema educatiu\nPilotes Fora »\nEnèsim canvi de sistema educatiu\nGuanya les eleccions el PP i el primer que fa és canviar, per enèsima vegada, el sistema educatiu, sense cap mena de voluntat de consensuar-lo amb l’oposició. Però això ja no escandalitza ningú, perquè ja és norma i tradició a l’estat espanyol que quan hi ha canvi de govern hi ha canvi de model d’ensenyament. Ningú no clama contra la frivolitat amb què se sacseja l’estabilitat del sistema educatiu ni contra la naturalesa ideològica que impulsa aquesta constant reconstrucció. I així ens va. TV3 ja pot anar fent programes per dignificar el professorat, perquè al govern central (sigui del color que sigui), queda clar que li importa un rave. En lloc de buscar un consens que permeti un model estable i de llarg recorregut, la prioritat és sempre desmuntar el que ha fet el govern anterior. I així anem, de pedaç en pedaç, fins al fracàs absolut.\nAquesta entrada ha estat escrita per escrividor i enviada el 1 febrer 2012 at 6:31 pm classificada a Actualitat, Literatura. Aquí tens l'enllaç permanent. Comentaris i trackbacks deshabilitats.\n« Restaurat el cotxe saló ZZ-324


Haus Matthias Umhausen Àustria - Ofertes d'hotels amb els MILLORS DESCOMPTES EN LÍNIA\nHirschberggasse 18, Umhausen, Umhausen, Àustria, 6441 - Veure al mapa\nMés informació sobre Haus Matthias\nConvenientment situat a Umhausen, Haus Matthias és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Haus Matthias és compromet a que la seva estada sigui el més còmoda possible. L'hotel ofereix habitació familiar per garantir el més gran comfort possible als seus clients.\nL'ambient de Haus Matthias es reflexa en cada habitació. aparell de televisió LCD/pantalla de plasma, TV satèl•lit/cable, nevera, forn microones, renta vaixelles són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent esquí, jardí. Si buscau un allotjament còmode i adequat a Umhausen, faci de Haus Matthias la vostra llar.


Coixí flor variada i anthurium verd - floreStore\nFlors de temporada en tons suaus i una combinació de verds elegants, roses blanques i anthurium verda donen com resultat un dels nostres Centres per a Difunts més exclusiu.\nLliurem el nostre Coixí flor variada i anthurium verd a Barcelona ciutat i província exclusivament. Màxima serietat i puntualitat en el lliurament. Fem lliurament en tanatoris, funeràries, hospitals...\nSabies que…? En FloreStore t'acompanyem en moments de duel i posem a la teva disposició el nostre servei de Flors per a Difunts, amb centres, rams i corones pensats per als nostres sers estimats en el seu trànsit final. Consulta'ns sense compromís.\nServeis FloreStore: Els Centres per a Difunts són una alternativa d'arranjament floral funerari que conjumina originalitat i elegància. Fem lliuraments de Centres per a Difunts, com el nostre Coixí flor variada i anthurium verd en tanatoris, funeràries i crematoris de tota Barcelona. Personalitza el producte amb un text especial per a la cinta.


FIDEL A L´AMPOLLA. PAVÓN CÓRDOBA, MARIA DEL MAR. 9788468308258 La Llar del Llibre\nFIDEL A L´AMPOLLA\nEn Fidel és un nen que viu dins una ampolla. La seva família, com és lògic, el vol treure tant sí com no, però la cosa no és tan fàcil. Pel que sembla, l’ampolla i en Fidel són inseparables... O no? La visita a una doctora experta en tractar casos com el d’en Fidel dissiparà els seus dubtes, i de quina manera!


Voluntariat pel projecte de conservació del voltor negre\nEs busquen persones voluntàries que vulguin col·laborar al projecte de reintroduccó del voltor negre a la muntanya d’Alinyà, amb la Fundació Catalunya La Pedrera aquest estiu.\nEntre el 18 de juny i el 10 de juliol es pot participar com a voluntari/a al projecte de reintroducció del voltor negre al Pirineu a la Muntanya d’Alinyà (Alt Urgell), un dels dos punts d’aclimatació i alliberament d’exemplars de voltor negre.\nEl voltor negre (Aegypius monachus) és una espècie amb una especial importància biològica als Pirineus com a bon rapinyaire necròfag que ajuda a eliminar de l’ambient potencials focus d’infecció per a la resta d’animals. Malauradament, es va extingir a principis del s. XX. El projecte de reintroducció, coordinat pel Departament de Territori i Sostenibilitat de la Generalitat de Catalunya amb la col·laboració de la Fundació Catalunya La Pedrera, GREFA i Trenca es desenvolupa a l’Espai NaturaMuntanya d’Alinyà i a la propera serra de Boumort, amb l’objectiu d’aconseguir una població viable que faci de pont entre les poblacions aillades del sud-oest peninsular i la població del Massís Central francès.\nDes de fa uns anys la població prepirinenca ja es reprodueix i si tot va bé enguany amb els nous polls nascuts a la colònia i els 5 exemplars que alliberarem assolirem els 50 individus fixats al Pirineu.\nAquest és el nombre mínim per assegurar la viabilitat de l’espècie al Pirineu a llarg termini. Per tant, si tot va bé, aquest alliberament serà l’últim que es faci a la Muntanya d’Alinyà en el marc del projecte.\nVoluntariat pel voltor\nAmb el suport del tècnic de fauna de la Muntanya d’Alinyà, el voluntari/ària s’encarregarà de:\n- el seguiment i alimentació dels voltors negres alliberats\n- gestió dels dos punts d’alimentació que hi ha a l’espai (al Punt d’Alimentació Suplementària i al Hide de fotografia)\n- la informatització de les dades obtingudes\nPer participar-hi cal tenir coneixements bàsics d’ornitologia, per diferenciar les espècies de voltors. La Fundació facilitarà l’allotjament i manutenció.\nSi esteu interessats en els voltors i desitgeu participar al projecte podeu escriure a susanna.izquierdo@fcatalunyalapedrera.com o rectoria.alinya@gmail.com.\nvoluntariat ambiental, voltor, Conservació de la Natura, crida de voluntariat, fauna, biodiversitat i espais naturals


Arxius de Google Talk - FarrÃ©.cat\nXat de veu i de vÃdeo al Gmail\nJa he dit mÃ©s d’una vegada que m’encanta el Google Talk. Trobo que Ã©s molt millor que el MSN Messenger o com sigui que es digui ara…\nGoogle no para de millorar el seu servei de xat afegint-li emoticones o xats en grup des de la propia web del gmail. El que no m’esperava pas que fes Ã©s que habilitessin la possibilitat de fer videoconferÃ¨ncies des de la web de gmail.\nPer habilitar-ho nomÃ©s s’ha de descarregar una extensiÃ³ pel navegador i ja estÃ . La propera vegada que s’arrenqui el navegador ja es podran fer videoconferÃ¨ncies o trucades per VoIP.\nUs deixo un vÃdeo explicatiu, perquÃ¨ veieu com funciona, tot i que el millor Ã©s que ho proveu vosaltres mateixos ;-)\nA mÃ©s, al contrari que va passar amb el Google Chrome, han tret aquesta nova funcionalitat tant per Windows com per Mac :D\nPublicat el 13 Novembre 2008 Autor Oriol FarrÃ©Categories Google, InternetEtiquetes Gmail, Google, Google Talk4 comentaris a Xat de veu i de vÃdeo al Gmail\nPublicat el 19 Abril 2007 8 Febrer 2008 Autor Oriol FarrÃ©Categories Aplicacions, Google, Internet, TecnologiaEtiquetes Aplicacions, Gmail, Google, Google Talk, Internet, Talk, Tecnologia, Utilitats11 comentaris a Google Talk Gadget\nAra que molts marxeu de vacances per setmana santa (jo em quedo fent guardia a Sabadell :) aprofito per ensenyar-vos una web que us pot ser Ãºtil. Ã‰s meebo.com i bÃ sicament Ã©s una web on poder-se connectar al MSN Messenger, Google Talk, Jabber, Yahoo! Messenger, AIM o ICQ a travÃ©s del navegador.\nPot ser molt Ãºtil si us trobeu en la necessitat de connectar-vos i no teniu cap programa de missatgeria instalÂ·lat al ordinador a on us trobeu. La interfÃcie Ã©s molt clara i entenedora i personalment ho trobo bastant mÃ©s Ãºtil que el Web Messenger.\nPublicat el 13 Abril 2006 9 Setembre 2008 Autor Oriol FarrÃ©Categories Aplicacions, InternetEtiquetes Aplicacions, Aplicacions Web, Google Talk, Internet, MSN Messenger, Utilitats2 comentaris a Meebo\nNovetats al Google Talk\nHan presentat novetats al client de missatgeria instantÃ nia de Google, el google talk. Ara, a mÃ©s de poder xatejar amb els teus contactes des de la pÃ gina del gmail, que se’t guardin automÃ ticament les converses i de poder parlar per VoIP d’una forma mÃ©s que acceptable, tambÃ© pots posar-te un avatar i veure els avatars dels teus contactes (obviament).emoticones igual que amb el MSN Messenger i ja no li trobarÃ© a faltar res (perquÃ¨ algÃº utilitza els zumbidos?).\nPodeu trobar mÃ©s informaciÃ³ a l’ajuda del google talk, a la seva pÃ gina oficial i al seu bloc oficial. Si voleu veure com Ã©s, aquÃ teniu mÃ©s screenshots.\nPublicat el 7 Abril 2006 8 Febrer 2008 Autor Oriol FarrÃ©Categories Aplicacions, Google, Internet, WindowsEtiquetes Aplicacions, Gmail, Google, Google Talk, Internet, Talk, Utilitats, Windows1 comentari a Novetats al Google Talk\nSi teniu un compte de correu gmail, des de fa uns dies podeu disfrutar d’una nova caracterÃstica molt interessant: el talk.\nPermet xatejar en linia amb els altres contactes que tinguis de gmail si aquests tambÃ© tenen el gmail obert o si tenen el google talk. No se fins a quin pot ser Ãºtil, perÃ² realment la eina Ã©s molt curiosa.\nAviam si aixÃ li donen una miqueta mÃ©s d’impuls al seu protocol de xat, que realment estÃ molt bÃ©, perÃ² necessiten afegir unes quantes tonteries mÃ©s perquÃ¨ la gent s’hi passi des del msn messenger (com a mÃnim avatars i emoticones personalitzables). PerÃ² bÃ©, tot arribarÃ !\nPD: NomÃ©s podreu disfrutar d’aquesta caracterÃstica (i algunes mÃ©s com ara el botÃ³ de borrar o el lector de RSS integrat) si el teniu configurat en anglÃ¨s americÃ . Si no, us quedareu sense poder utilitzar-ho. Si algÃº no tÃ© cap compte i en vol tenir un que m’ho digui, que encara em queden 98 invitacions!\nPublicat el 14 Febrer 2006 8 Febrer 2008 Autor Oriol FarrÃ©Categories Aplicacions, Google, Internet, TecnologiaEtiquetes Aplicacions, Gmail, Google, Google Talk, Internet, Talk, Tecnologia, Utilitats3 comentaris a Gmail + talk